
(Partea întâi) 


Cine călătoreşte prin ţara Suabilor, acela să nu scape prilejul de a—şi plimba ochii 
măcar nitelus prin Pădurea Neagră; nu de dragul copacilor deşi nu se găsesc oriunde atâția 
brazi nemaipomenit de multi şi tásnind, ca íntr—o vedenie, spre cer; însă de dragul oamenilor, 
care se deosebesc în chip ciudat de toată omenirea din jur. Ei sunt mai înalţi decât oamenii 
obişnuiţi, au spete late, mădulare puternice şi, în totul de tot, se pare că aerul întremător, care 
lunecă dimineaţa printre brazi, îi dáruie încă din tinereţe cu plămâni mai slobozi, cu ochi mai 
ageri şi cu o fire mai deschisă, chiar dacă mai aspră, decât ale locuitorilor de prin şesuri şi văi. 
Dar nu numai prin statură şi prin felul de a fi, ci şi prin datini şi port aceşti oameni nu—şi 
găsesc pereche printre semenii lor din afara pădurii. Mai frumos decât toți se îmbracă 
pădurenii din ţinutul Baden; bărbaţii îşi lasă barba să crească în jurul feţei, aşa cum li—e dată 
ea de la natură; pieptarele negre, pantalonii uriaşi, strâns încreţiţi, ciorapii roşii, pălăriile 
tuguiate, cu marginile largi, le dau o înfățișare aparte, în acelaşi timp serioasă, plină de 
greutate. Aici, cei mai multi sunt sticlari, însă fac şi ceasornice, cu care umblă o jumătate de 
lume, ca să le vândă. În cealaltă parte a pădurii trăieşte o spitá din acelaşi neam; doar că 
munca şi îndeletnicirile lor au născut alte datini şi obiceiuri decât ale sticlarilor. Ei trăiesc de 
pe urma pădurii; doboară şi curăţă brazii, îi mână cu plutele în jos pe Nagold până la Neckar 
şi de acolo pe apa Rinului, la vale, spre Olanda; chiar şi marea îi cunoaşte pe aceşti bărbaţi din 
Pădurea Neagră, care coboară de sus cu plutele lor lungi. Opresc pe rând în toate oraşele lipite 
de malul fluviului şi îşi aşteaptă semet cumpărătorii care ar avea nevoie de buştenii şi de 
scândurile lor; dar bârnele cele mai groase şi lungi ei le vând, pe bani grei, olandezilor, care le 
folosesc la construcţia de vase. Astfel, oamenii aceştia duc o viaţă aspră, călătorind întruna. 
Bucuria lor e să zboare la vale pe pluta de lemn, necazul — să urce din nou pe mal. De aceea 
şi portul lor seamănă prea puţin cu portul sticlarilor, care locuiesc în partea cealaltă a pădurii. 
Pieptarul e din pânză închisă la culoare, de pe umerii largi coboară nişte bretele verzi de 
lăţimea unei palme iar din buzunarul pantalonilor de piele neagră se iveşte întotdeauna, ca 
semn al nobletei, parmacul de alamă; însă mândria lor sunt cizmele, poate cele mai mari din 
câte se poartă azi pe lume; căci le poţi trage cu vreo două palme mai sus de genunchi şi, 
umblând cu asemenea încălțări nu ti se udă picioarele chiar dacă le scufunzi la trei schioape în 
apă. 

Până nu de mult, aceşti pădurari încă mai credeau în duhurile pădurii şi abia de curând 
li s—a mai scos din cap deşertăciunea. Curios e însă că şi duhurile care, după credinţele vechi, 
ar hălădui prin Pădurea Neagră, s—au împărţit în două, după cele doua feluri de 
îmbrăcăminte. Spuneau de pildă unii că Omuletul—de—sticlá, un duh blând, mititel, 
măsurând vreo trei şchioape şi jumătate, nu s—ar arăta niciodată altfel decât cu o pălărioară 
tuguiatá, având marginile largi, cu pieptáras, cu pantaloni încreţiţi şi cu ciorápiori roşii. Altul, 
în schimb, căruia îi zicea Michel Olandezul şi care locuia în partea cealaltă a pădurii, era un 
găligan uriaş, spătos, îmbrăcat în portul plutasilor, şi multi dintre aceia care jurau că—l 
văzuseră dădeau a înţelege că n—ar vrea să plătească din punga lor atâţia viței câţi îi trebuie 
lui ca să—1 ajungă pielea pentru o pereche de cizme. 

„Are nişte cizme, spuneau el, încât un om ca toţi oamenii ar intra în ele până la gât “. 

Şi mai spuneau că din gura lor nu iese decât adevărul, nimic umflat. 

Cu aceste duhuri ale pădurii, un tânăr de prin partea locului cică ar fi pátit o istorie, pe 
care vreau să v—o povestesc. 


3|Inimá rece Hauff, Wilhelm 


Trăia deci, în Pădurea Neagră o văduvă, pe nume Barbara Munk; soţul ei fusese 
cárbunar şi, după ce acesta muri, văduva îl tot îndemna şi—l pregătea pe feciorul ei de 
şaisprezece ani pentru aceeaşi meserie. 

Tânărul Peter Munk, băiat chipes, se lăsa în voia mamei, că doar nu învățase alta nici 
de la tatăl său — şi, cât era săptămâna de lungă, sta şi se afuma lângă cuptor sau, negru, plin 
de funingine, speriind oamenii, bătea străzile oraşelor în căutare de muşterii pentru cărbunii 
lui. Dar cărbunarul are îndeobşte destul timp să se gândească şi la sine şi la ceilalţi şi, când 
Peter Munk sta lângă cuptorul său, atunci arborii întunecoşi ai pădurii, şi liniştea din jur îi 
strecurau în suflet jale şi dor nelămurit, îl mâhnea ceva, îl supăra ceva, nu ştia nici el ce 
anume. Până la urmă găsi pricina: îl nemultumea starea lui. 

„Un cărbunar negru şi singuratic, gândea el. Asta înseamnă să trăieşti în ticăloşie. De câtă 
cinste se bucură sticlarii, ceasornicarii, chiar şi lăutarii în serile de duminică! lar când eu, 
Peter Munk, spălat şi periat, má infátisez cu pieptarul de sărbătoare al tatii, cu nasturi de 
argint, cu ciorapii roşii nou—nouţi, şi când vine cineva în spate şi se întreabă cine—o fi 
domnişorul ăsta chipeş şi îi plac ciorapii şi mersul meu — atunci, numai ce mă ajunge din 
urmă şi mă vede la faţă, îşi spune în gând: „Ah, ăsta nu—1 decât Peter, cărbunarul!" 

De altminteri, şi pe plutaşii de dincolo, Peter îi jinduia din adâncul inimii. Când 
zdrahonii aceia veneau pe—aici în costumele lor arátoase, cu nasturi, catarămi şi lanţuri de o 
sută de ocale atârnate la piept, când măsurau din ochi perechile de dansatori, stând crácánati şi 
mândri, înjurând şi trăgând fumul, asemenea celor mai nobili olandezi, din pipele lor de lut 
ars, lungi de—un cot — atunci Peter vedea în plutaşi adevăraţi idoli ai fericirii. lar când 
fericitii aceştia, vârându—şi mâna în buzunar şi scoțând la iveală câte un pumn de taleri 
mașcaţi, se apucau să arunce zarurile, cinci guldeni încolo, zece încoace — atunci Peter 
simţea cá—si iese din minţi şi se furişa tulburat până la coliba lui; căci nu o dată, seara, la 
sărbători, văzuse pe câte un „domn al lemnului" pierzând la joc mai mult decât agonisea bietul 
de taicá—sáu într—un an. Erau mai cu seamă trei asemenea plutaşi dintre care Peter nu ştia 
pe care să—l admire mai mult. Primul, un bărbat înalt şi gros, cu obrajii rumeni, avea faima 
celui mai bogat om din împrejurimi. I se spunea Ezechiel—cel—gros. Acesta călătorea de 
câte două ori pe an la Amsterdam, cu lemn de construcţie, şi găsea de fiecare dată prilejul 
să—l vândă cu atâta mai scump decât alţii încât se întorcea frumusel cu vaporul, pe când 
ceilalți veneau pe jos. Al doilea era cel mai înalt şi mai uscátiv bărbat din toată pădurea. I se 
spunea Schlurker—cel—lung. Pe acesta Peter Munk îl jinduia pentru curajul său neobişnuit; 
se încontra cu oamenii cei mai de vază: la cârciumă, să fi fost înghesuiala cât de mare, 
Schlurker ăsta ocupa mai mult loc decât patru inşi din cei mai graşi, luaţi laolaltă; ba se 
proptea în coate pe toată lăţimea mesei, ba îşi lungea câte un picior pe bancă, dar nimeni nu— 
i zicea un cuvintel, căci era plin de bani. Al treilea, un bărbat tânăr şi frumos, dansa cel mai 
bine în tot lungul şi latul ținutului, de aceea 1 se spunea Regele dansului. Fusese om sărac, 
slujise ca argat la un lemnar şi, deodată, se inavuti peste măsură; unii ziceau că ar fi găsit, la 
rădăcina unui brad bătrân, o oală plină cu galbeni; alţii, că ar fi dat, nu departe de Bingen, cu 
cangea în apele Rinului — cum fac uneori plutaşii ca să prindă peştele în cârlig — şi ar fi scos 
din adâncuri un sac burduşit cu aur, care cică ar fi fost o parte din comoara Nibelungilor, 
îngropată acolo; ce mai, ajunsese omul putred de bogat şi toţi, cu mic şi mare, îl priveau ca pe 
un prinţ. 

La bărbaţii aceştia trei se tot gândea Peter cárbunarul pe când şedea singur—singurel 
în pădurea de brazi. Ce—1 drept, aveau tustrei o anume hibă, care—1 făcea nesuferiti în ochii 
celorlalți: erau de o zgárcenie neomeneascá, nu arătau pic de milă față de datornici ori săraci 
— cu toate că băştinaşii Pădurii Negre sunt de felul lor oameni îngăduitori. Se ştie însă cum 
merg treburile: pe de o parte îi urau pentru zgârcenia lor, pe de alta îi cinsteau ca bogătaşi. Că 
doar nu mai era nimeni să arunce cu bánet cum aruncau ei, de parcă l—ar fi cules de pe jos 
scuturând brazii. 

“Aşa nu se mai poate, îşi spuse íntr—o zi Peter, foarte amărât. Ieri, de sărbătoare, toată 
lumea şedea în cârciumă! Dacă nu ies curând la liman, apoi îmi scurtez zilele. Ai, de—as fi şi 
eu bogat, bine văzut ca Ezechiel—cel—gros, ori puternic, fără teamă, ca Schlurkar—cel— 
lung, ori plin de faimă şi de bani ca Regele dansului, care, în loc de un sfant, le aruncă 
muzicantilor taleri de aur! De unde naiba o fi având atâţia bani?“ 

Îi trecurá prin cap câteşitoate, cum şi în ce fel ar putea să se căpătuiască, dar nimic 
nu—l mulţumi. Până la urmă se opri la vechile poveşti, cu oameni care s—ar fi umplut 
cândva de bani datorită lui Michel Olandezul şi Omuletului—de—sticlá. Pe când mai trăia 
tatăl său, veneau adesea în casă prieteni nevoiaşi şi se întindeau la taclale lungi despre tot 
soiul de bogătani şi despre felul cum au ajuns să prindă cheag. Atunci îl pomeneau nu o dată 
pe Omuletul—de—sticlá. Gândindu—se adânc, Peter îşi aminti chiar şi poezia ce trebuia 
rostită pe Dâmbul cu brazi pentru ca duhul cu pricina să se arate. Íncepea asa: 

Tu, în pădurea de brazi vistiernic, 
Tu, peste codri stăpânul puternic, 
De sute de ani te laşi văzut... 

Însă degeaba îşi trudi Peter capul ca să—şi amintească şi cuvintele ce urmau. De multe 
ori era gata—gata să întrebe pe câte un bătrân cum sună mai departe versurile; însă de fiecare 
dată îl oprea teama, nu cumva să—şi dezvăluie gândurile; de altfel, judeca dânsul, s—ar putea 
ca povestea cu Omuletul—de—sticlá sá nu prea fie răspândită şi prea puţini să fie oamenii 
care ştiu acele cuvinte, că doar nu erau mulţi bogătaşii din Pădurea Neagră; şi apoi, de ce nici 
tatăl său, nici nevoiaşii ceilalţi nu—şi incercaserá, la timpul lor, norocul? 

În sfârşit, Peter aduse vorba despre Omuletul—de—sticlá în fata mamei, care îi înşiră 
doar lucruri ştiute, îşi aminti doar primul din versurile ce trebuiau rostite şi, ca noutate, îi 
spuse că duhul acela pitic nu se arăta decât oamenilor născuţi duminica, între orele unsprezece 

şi două. El, Peter, cică se potrivea, numai de—ar afla cum sună poezia, căci s—a născut intr— 
o duminica la orele douăsprezece de prânz. 

Auzind Peter cărbunarul una ca asta, mai că—şi pierdu cumpătul de bucurie şi de 
dorul aventurii ce—l aştepta. I se păru de ajuns că ştie o parte din versuri şi că s—a născut 
duminica, pentru ca Omuletul—de—sticlá sá răsară înaintea lui. Astfel, într—un rând, după 
ce îşi vându cărbunii, nu mai aprinse focul în cuptor ci, punându— şi pieptarul măreț al tatii, 
ciorapil noi, roşii şi pălăria de zile mari, apucă un ciomag negru, noduros, lung de cinci 
picioare, şi îşi luă rămas bun de la maică—sa: 

— Mă duc la cancelarie, în oraş. Curând se aleg feciorii pentru armată şi vreau să—i mai bag 
în cap funcţionarului că eşti văduvă şi că nu mă ai decât pe mine, singurul fiu. 

Mama îi lăudă gândul cel bun; el însă porni spre Dâmbul cu brazi. Acesta se afla 
cocotat pe cea mai mare înălțime din Pădurea Neagră, şi jur împrejurul lui, preţ de vreo două 
ore de mers, nu se zărea pe—atunci nici colibă, darmite sat, căci oamenii superstitiosi ziceau 
că ar fi un loc nesigur. De altfel, nici nu se prea îndemna lumea să taie acolo brazi, deşi 
creşteau înalți şi frumoşi; şi asta pentru că nu o dată când lucrau prin acele părți, oamenii se 
pomeneau că le zboară securea din mâini şi cade în bulboanele râului; alteori, brazii, 
prábusindu—se prea repede, fie că—i betegeau, fie că—i omorau pe tăietori; unde mai pui că 
lemnul, cât ar fi fost el de bun, nu—l puteai folosi decât pentru foc, deoarece plutaşii nu luau 
niciodată asemenea buşteni, urmând o veche credinţă care spunea că un singur buştean de la 
Dâmbul cu brazi, amestecat în plută, duce la pierzare şi lemnul, şi oamenii. Aşa se face că 
brazii de pe Dâmbul cu pricina creşteau atât de înalți şi deşi, încât ziua ţi se părea noapte. 
Ajuns în preajmă, Peter Munk simţi că—l trec sudorile; nu se auzea nici un glas, nici un pas 
în afară de paşii lui, nici o izbitură de topor, chiar şi zburătoarele păreau să ocolească brădetul 
întunecat. 

Peter Munk urcă pe creasta Dâmbului şi se opri în faţa unui brad nemaipomenit de 
gros, pentru care orice negustor olandez ar fi plătit pe loc câteva sute de guldeni. „Aici, gândi 
Peter, trebuie că şade Omuletul—de—sticlá.” Făcu o plecăciune adâncă, tuşi încet şi vorbi cu 
glasul tremurând: 

— Vă urez seară bună, domnule de sticlă! 

Dar nu veni nici un răspuns. Liniştea stăruia ca şi înainte. „Poate că ar trebui să spun 
totuşi poezioara", gândi el. Şi începu, bolborosind: 

— Tu, în pădurea de brazi vistiernic, 
Tu, peste codri stăpânul puternic 
De sute de ani te laşi văzut... 


T|lnimă rece Hauff, Wilhelm 


Abia rosti aceste vorbe şi, spre marea lui spaimă, zări o făptură ciudată, mică de tot, 
ivindu—se de după bradul cel gros. Peter îşi zise că nu poate fi decât Omuletul—de—sticlá, 
aşa cum îl înfăţişau oamenii, cu pieptăraş negru, cu ciorápiori roşii, cu páláriuta, totul aidoma 
ca în poveştile lor, până şi fetisoara palidă, fină, isteatá. Dar vai, cum se ivise de repede, la fel 
de repede se făcu nevăzut. 

— Domnule de sticlă, vorbi Peter Munk după o clipă de şovăială, fiți vă rog bun şi nu mă luaţi 
drept neghiob! Dacă vă închipuiţi, domnule, că nu v—am văzut, atunci gresiti foarte. V—am 
zărit când trágeati cu ochiul de după copac! 

Nici acum nu—i răspunse nimeni, i se păru doar că aude din spatele bradului, când şi 
când, un chicotit uşor rágusit. În cele din urmă, nerăbdarea învinse teama. 

—Ma stai, băieţaş, strigă el, că te prind eu îndată! 

Şi dintr—un salt, Peter se şi afla de partea cealaltă a copacului; însă aici nu era nici un 
vistiernic al pădurilor de brad, ci doar o veveritá mică, drăgălaşă, care se cátára sprintená pe 
trunchi. 

Peter Munk clătină din cap, judecând în sinea lui că vrăjitoria i—a izbutit în parte şi că 
ar trebui poate încă un versulet pentru ca duhul sá se lase înduplecat; dar, storcându— şi 
mintea în fel şi chip, nu găsi urmarea. Veverita sălta pe crengutele de jos ale bradului şi părea 
să—l încurajeze ori să—şi râdă de el. Se ferchezuia, îşi răsucea frumusel coada, îl atintea cu 
ochii ei deştepţi, până ce lui Peter aproape că 1 se făcu teamă să mai stea singur cu această 
fiinţă; căci veverița când părea că are cap de om, când ziceai că poartă pălărie în trei colţuri, 
când jurai că e altă veveritá, care avea doar lábutele dinapoi încălţate cu ciorapi roşii şi ghete 
negre. Într—un cuvânt, era un animal zglobiu; totuşi tânărul cárbunar tremura în faţa ei; 
bănuia că nu e lucru curat. 

Luă deci calea îndărăt, mai grăbit de cum venise, întunericul pădurii se adâncea din ce 
în ce mai mult, copacii se îndeseau şi Peter, mânat de frică, o porni la trap şi nu se linişti decât 
atunci când prinse cu urechea lătratul câinilor şi când zări mai apoi, printre arbori, fumul unei 
colibe. Dar apropiindu—se şi văzând cum sunt îmbrăcaţi oamenii de aici, îşi dădu seama că, 
în loc să fugă spre casă, la sticlari, apucase în partea cealaltă, unde locuiesc plutaşii. Oamenii 
din colibă erau tăietori la pădure, un bătrân, fiul său, care o făcea pe gazda, nevasta acestuia şi 
câţiva nepoți máricei. Peter îi rugă să—l primească peste noapte şi aceştia îl primiră bine, fără 
să—l întrebe de nume şi de loc, îi dădură sá bea cidru şi seara îi puseră dinainte un cocos de 

munte fript, rumenit, cea mai aleasă mâncare din Pădurea Neagră. După cină, mama şi fetele 
se aşezară la tors în jurul focului, pe care băieţii îl hrăneau cu cea mai bună rășină de brad, în 
timp ce bunicul, oaspetele şi stăpânul casei fumau şi se uitau la lucrul femeilor. O parte din 
băieţi ciopleau linguri şi furculite de lemn. Afară în pădure, urla vântul printre brazi; din când 
în când se auzeau lovituri năprasnice; părea că arbori uriaşi se frâng şi se prăbuşesc trosnind. 
Netemători, băieţii ar fi dorit să fugă în pădure, să guste priveliştea aceea grozavă. Dar 
bunicul îi opri, cătând şi vorbind aspru: 

— Nu—_ sfătuiesc pe nimeni să iasă din casă! rosti el. Căci, pe Dumnezeu, acela nu s—ar mai 
întoarce! Michel Olandezul doboară acum copacii ca să—şi înnoiască pluta. 

Băieţii îl priviră miraţi. Vor fi auzit ei pesemne de acest Olandez, dar acum îl rugará 
pe bunic să le spună din fir în păr povestea. La rândul său, Peter, care în partea cealaltă a 
pădurii nu aflase despre Michel Olandezul decât lucruri puţine şi încâlcite, îl rugă pe bătrân 
să—i spună cine şi cum e duhul cu pricina. 

— E stăpânul acestei păduri, lămuri moşul. Si dacă dumneata, la vârsta ce o ai, încă n—ai 
ajuns să—l cunoşti, înseamnă că locuiesti dincolo de Dâmbul cu brazi ori chiar şi mai departe. 
Dar să vă spun câte ştiu şi câte arată povestea despre el. Cu vreo sută de ani în urmă — cel 
puţin aşa zicea bunicul meu — nu găseai în lungul şi latul pământului poporeni mai cinstiţi ca 
în Pădurea Neagră. Azi, de când umblă atâţia bani prin ţară, oamenii s—au viclenit şi s—au 
înrăit. Pe—atunci însă erau altfel şi chiar dacă dumnealui de afară mi s—ar uita acum pe 
geam, încă aş spune ce—am spus de atâtea ori, că numai Michel Olandezul ne—a dus la 
stricăciune. Trăia deci, cu mai bine de o sută de ani în urmă, un lemnar bogat, care ţinea multe 
slugi; călătorea până departe, pe Rin, ca să—şi vândă lemnul, şi afacerile îi mergeau de 
minune, căci era bărbat cinstit şi evlavios. Într—o seară, bate la usa lui un străin, un zdrahon 
cum nu mai văzuse nicicând. Era îmbrăcat ca şi feciorii din Pădurea Neagră, dar la statură îi 
întrecea cu cel puţin un cap şi nimeni nu si—ar fi închipuit vreodată că poate fi pe lume 
asemenea om uriaş. Vine şi îl roagă pe lemnar să—i dea de lucru. Acesta, văzând cât e de 
puternic şi bun de hamalâc, îi socoteşte simbria şi se învoiesc. Michel — căci aşa îi zicea pe 
nume — se arătă a fi un lucrător cum stăpânul său nu mai avusese în toată viaţa lui. La 
doborâtul brazilor ţinea loc de trei; când şase inşi cărau buşteanul la un capăt, dânsul îl umfla 
singur de capătul celălalt. 

Dar într—o zi, după ce lucrase o jumătate de an la pădure, Michel se înfățişă 
stăpânului şi rosti: 

„Am tăiat destul aici, la copaci. De—acu? mi—ar prinde bine sá mai văd şi încotro se 
duc bustenii mei. Ce—ar fi sá mă luaţi plutaş măcar o singură dată?“ 

Stăpânul răspunse: 

»N—as vrea, Michel, să—ţi stau în drum dacă ai poftă să umbli prin lume, deşi la tăiat 
de brazi îmi trebuie oameni vânjoşi ca tine, pe când la plută se cere mai mult îndemânare. Dar 
facă—se de astă dată pe voia ta!“ 

Aşa se şi făcu. Pluta cu care urma să plece avea şase părţi, iar ultima parte era din 
buştenii cei mai grei. Or, seara, în ajunul plecării, Michel mai aduse încă şase buşteni groşi şi 
lungi cum nu s—au pomenit; îi săltă câte unul, uşor, ca pe o cange, băgându—i în sperieti pe 
ceilalţi lucrători. Unde doborâse asemenea copaci, nu se ştie nici până în ziua de azi. Când 
văzu ce văzu, stăpânul simţi că—i râde inima în piept, căci făcu de îndată socoteala câţi bani 
ar ieşi dacă ar vinde aceşti buşteni. Michel însă vorbi: 

„Aşa, ăştia o să mă ţină la drum, că pe surcelele alea nici nu pot să mă mişc.” 

Stăpânul vru să—i dea nişte cizme de plutaş, dar Michel le aruncă şi scoase la iveală o 
pereche de cizmoaie grozav de mari. Bunicul meu zicea că ar fi cântărit o sută de funturi şi că 
numărau cinci picioare lungime. 

Pluta porni şi Michel, pe câtă mirare stârnise între tăietori, pe atât îşi uimi acum 
plutaşii. În loc ca pluta, împovărată de buştenii aceia uriași, să lunece mai greu la vale, cum se 

asteptaserá cu toţii, iată că tásni ca săgeată pe Neckar în jos. La coturi, unde plutaşii aveau de 
obicei mult de furcă pentru a ţine pluta pe mijlocul râului şi a nu se împotmoli în nisip şi 
pietriş, Michel sărea numaidecât în apă şi, dintr—un bránci, muta pluta fie pe stânga, fie pe 
dreapta, încât îşi urma calea fără nici o primejdie, iar când drumul era drept, Michel sărea la 
cârmă, ridica toate prăjinile, trăgea un buştean din cei mari, îl proptea ca pe un drug în prundiş 
şi, dintr—o apăsare, făcea ca pluta să—şi ia zborul încât ziceai că pământ şi arbori şi sate fug 
pe dinaintea ochilor. Astfel, în numai jumătate de timp, ajunseră la Kóln, pe malul Rinului, 
unde obişnuiau să—şi vândă încărcătura. Aici însă Michel vorbi: 

„Doar sunteţi negustori sadea şi vă cunoaşteţi interesul! Credeţi că ăstora din Köln le 
trebuie atâta lemnărie câtă le aducem noi din Pădurea Neagra? Nu! Ei cumpără lemnul cu 
jumătate din preţ şi îl vând pe urmă scump în Olanda. Haideţi să vindem aici buştenii mărunți, 
iar pe cei mari să—i ducem olandezilor. Cât va fi să scoatem peste preţul obişnuit, rămâne 
câştigul nostru." 

Aşa grăi vicleanul de Michel, iar plutaşii se arătară mulţumiţi; unii fiindcă doreau sá 
vadă şi ei Olanda, să călătorească până acolo, alţii fiindcă râvneau să facă bani. Doar unul 
singur, om cinstit, îi sfătui sá nu pună în primejdie avutul stăpânului şi sá nu—l înşele; dar 
ceilalţi nici că—l ascultară, nici că—şi mai amintiră de vorbele lui; afară de Michel, care 
păstră totul în minte. 

Porniră deci cu pluta la vale, pe Rin. 

Michel sta la cârmă şi astfel ajunseră curând la Rotterdam. Acolo li se plăti de patru 
ori preţul; mai cu seamă buştenii lui Michel aduseră o groază de bani. Când se vázurá cu atâta 
bánet, plutaşii din Pădurea Neagră nu mai ştiau de bucurie. Michel împărți câştigul: un sfert 
pentru stăpân, trei sferturi pentru ei. Pe urmă, dă—i prin crâşme, cu marinarii şi cu tot felul de 
lepădături! Băură şi risipiră la joc toţi banii. lar pe plutaşul cinstit, care îi sfátuise la bine, 
Michel îl vându unui negutátor de carne vie şi nu se mai auzi de soarta lui. De atunci, pentru 
feciorii din Pădurea Neagră, Olanda cică era raiul pe pământ, iar Michel Olandezul ajunse un 
fel de rege al lor. Lungă vreme stăpânii lemnari nu aflară nimic despre târgul ce se făcea şi 
ținutul se tot umplea de bani, de înjurături, de năravuri proaste, de beţii şi jocuri de noroc, care 
veneau în sus dinspre Olanda. 


D 


Mai târziu, când faptele ieşiră la lumină, Michel Olandezul parcă intrase în pământ; 
nu—l găsiră nicăieri, însă de murit n—a murit. De o sută de ani umblă în chip de strigoi prin 

pădure şi se zice că multi s—au îmbogăţit cu ajutorul lui, însă pe seama bietului lor suflet. 
Asta—1 tot, încolo nu vá mai spun nimic. Un lucru e sigur: în nopţile cu lună, cum e asta de— 
acum, Michel Olandezul urcă pe Dâmbul cu brazi, unde nu—i voie de tăiat, şi doboară cei 
mai falnici copaci; l—a zărit chiar tatăl meu cum frângea, ca pe un pai, ditamai brad de vreo 
patru picioare grosime. Lemnul îl dăruieşte celor care se abat de la calea dreaptă şi se 
înhăitează cu el; pe la miezul nopţii coboară buştenii la apă şi îi duce olandezilor. Dar, să fiu 
eu domn şi rege în Olanda, zău dacă n—as pune tunurile sá—1 farme şi să—l bage în pământ! 
Căci toate vasele, care poartă în trupul lor fie şi o singură bârnă adusa de acest Michel, se 
scufundă. De aici, atâtea nenorociri care se întâmplă pe mare! Altminteri, cum ar putea să 
piară sub apă un vas minunat, puternic şi încăpător? Însă, de câte ori Michel Olandezul 
doboară noaptea, pe furtună, un copac în Pădurea Neagră, de atâtea ori se desprinde o bârnă 
veche din trupul unui vas; apa năvăleşte înlăuntru şi vasul se scufundă cu oameni, cu șoareci, 
cu tot. 

Asta—1 povestea lui Michel Olandezul şi adevărul e că toate relele câte sunt în 
Pădurea Neagră de la dânsul se trag. Ei da, fireşte, poate sá te facă bogat, însă eu unul n—as 
lua nimic de la el! Nici în ruptul capului nu mi—as dori să fiu în pielea unui Ezechiel—cel— 
gros sau a lui Schlurker—cel—lung. Chiar şi Regele dansului cică i—ar fi căzut în gheare... 

Aceste vorbe din urmă bătrânul le adáugase soptit, ca în taină. Între timp, furtuna se 
domolise. Fetele aprinseră lampa şi ieşiseră sfioase din odaie. Bărbaţii, însă, după ce umplură 
un sac cu frunziş, i—l aşezară lui Peter Munck drept pernă pe cuptor, apoi îi spuseră noapte 
bună. 


H 


Peter cărbunarul nu mai visase nicicând asemenea visuri grele ca în noaptea cu pricina. 
Ba se făcea că Michel Olandezul, crunt, mătăhălos, smucea din loc fereastra, întinzându—i cu 
braţ uriaş o pungă cu galbeni, pe care o scutura, încât banii sunau îmbietor şi plăcut; ba i se 
părea că odaia e un tăpşan verde, nesfârşit, pe care se tot învârte călare Omuletul—de—sticlá, 
mic, prietenos şi chicotind răguşit ca pe Dâmbul cu brazi. Ba îi bâzâia la urechea stângă: 
În Olanda e aur cât vrei, 
Pui mâna si iei! 
Fără multă treabă 
Vin banii degeabă! 
Ba îi picura în urechea dreaptă poezioara: 
Tu, în pădurea de brazi vistiernic, şi o voce subţire îi soptea: 
„Peter Munk, prostule, cărbunarule, nu te pricepi să găseşti o rimă la «văzut», cu toate 
că te—ai născut duminică, la orele douăsprezece. Haide, caută rima, prostule!" 

Peter ofta şi gemea în somn, trudindu—se să găsească o rimă. Dar cum nu mai făcuse 
nicicând aşa ceva, cazna se dovedi deşartă. Desteptándu—se în zori, Peter găsi că visase un 
vis tare ciudat. Se aşeză şi, proptindu—si coatele pe masă, gândi adânc asupra soaptelor ce—i 
stăruiau în ureche. "Haide, caută rima, prostule!" îşi spuse la rândul lui, bătând darabana pe 
frunte, cu degetele. Dar nici o rimă nu—i venea în cap. 

Stând el aşa încruntat, cu ochii tulburi, şi căutând zadarnic o rimă la „văzut", trei flăcăi 
trecură prin faţa colibei, spre pădure, şi unul din ei cânta: 

— La vale cum coboară 
Din deal o am văzut 
Si—n cea din urmă oară 
Durerea—mi s—a născut 

Prin urechea lui Peter ţâşni ca un fulger luminos. Cărbunarul sări din loc şi o zbughi pe 
uşă afară, căci nu era sigur că auzise întocmai cuvântul. Alergă după cei trei flăcăi şi se repezi 
la cântăreţ, apucându— cam tare de braț: 

— Stai, frate! strigă el. Ce rimă ai pus la ,,vázut"? Fá—mi plăcerea şi spune—mi ce ai cântat 
adineaori! 

— Ce te vâri, báietas? răspunse flăcăul din Pădurea Neagră. Am dreptul să cânt ce vreau. Si 
lasă, te rog, braţul, că altminteri... 

— Ba nu! stărui Peter şi îl strânse şi mai tare de braţ. Spune—mi ce ai cântat! 

Ceilalţi doi, văzând ce se petrece, nu stătură mult pe gânduri. Se năpustiră asupra lui 
Peter cu pumnii şi îl bătură măr, încât acesta slobozi braţul cântăreţului şi căzu în genunchi. 
— Acum ţi—ai primit portia, râseră flăcăii. Şi tine minte, cap sec, să nu te mai legi de oameni 
ca noi la drumul mare! 

— Tin minte, cum sá nu tin! răspunse Peter oftánd. Dar, vă rog, după ce m—aţi luat în pumni, 
fiţi buni şi spuneţi răspicat ce—a cântat ăstălaltul. 

Flăcăii se pornirá din nou pe râs şi batjocură; dar cântăreţul îi spuse totuşi vorbele, 
după care plecaseră tustrei râzând şi cântând. 

— Prin urmare „văzut“ cu „născut”, rosti sármanul Peter în timp ce se îndrepta anevoie din 
sale. „Văzut" cu „născut"! De—acum las” că mai vorbim o vorbulita, domnule de sticlă! 

Se întoarse în casă, apucă pălăria şi ciomagul, îşi luă rămas bun de la gazde și porni 
din nou spre Dâmbul cu brazi. Mergea încet, gânditor, căci trebuia să scornească şi un vers 

potrivit. În cele din urmă, când ajunse în preajma Dâmbului, unde brazii creşteau din ce în ce 
mai mari şi mai deşi, Peter găsi versul căutat şi sări în sus de bucurie. Atunci, se ivi de după 
arbori o namilă de om purtând haine de plutaş şi ţinând în mână o rangă de lemn, uriaşă, cât 
un catarg. Văzându—l cum vine agale, cu paşi rari, bietul Peter aproape că se lăsă în genunchi 
fiindcă — după judecata lui — nu putea să fie altul decât Michel Olandezul. Namila încă mai 
tăcea, în vreme o Peter se uita cu coada ochiului, îngrozit de o asemenea făptură. Era cu cel 
puţin un cap mai lung decât toţi lunganii pe care îi văzuse Peter; nu arăta nici tânăr, nici 
bătrân, însă faţa o avea plină de brazde şi încreţituri; purta pieptar de pânză şi cizme cumplit 
de mari, trase peste pantalonii de piele — aşa cum ştia Peter din poveşti. 
a 


— Peter Munk, ce cauţi la Dâmbul cu brazi? rosti înfricoşător regele pădurii, cu glas aprig şi 
adânc. 

— Bună dimineaţa, vecine! răspunse Peter, voind să se arate curajos, dar tremurând de frică. 
Dau să ajung acasă peste Dâmbul cu brazi. 

— Peter Munk! îl aţinti celălalt cu nişte ochi crunti Drumul tău nu trece pe—aici. 

— Ei da, nu chiar, se bâlbâi Peter, însă azi e cald şi mă gândeam că o fi mai răcoare prin 
părţile astea. 

— Nu minţi, má, cărbunarule, rácni Michel Olandezul cu glas tunător, că te pocnesc cu ranga 
şi te fac una cu pământul. Crezi că n—am văzut cum te rugai de pitic? adăugă el mai blând. 
Hai, du—te, a fost o prostie din partea ta. Bine măcar că n—ai ştiut versuletul. Că doar piticul 
e un zgârcit şi jumătate, nu—ţi dă decât pe sponci, iar dacă—ţi dă ceva, tot degeaba — nu te 
bucuri de trai. Ascultă, Peter, eşti un biet calic şi mă doare sufletul. Un băiat ca tine, istet şi 
frumos, care ar putea sá—si facă un rost pe lume, stă şi arde la cărbuni! În timp ce altora le 
curg talerii şi ducatii din mânecă, tu abia de poţi cheltui nişte firfirici. Păcătoasă viaţă! 

— Adevărat, cum aţi zis, păcătoasă! 

— Dar n—o să ne speriem din asta, urmă namila de Michel. Am ajutat eu băieţi cumsecade şi 
n—o să fii tu cel dintâi, ia spune: câte sute de taleri ti—ar trebui la început? 

Vorbind astfel, îşi strecură taşca uriaşă, plină cu bani, şi Peter auzi iarăşi zornăitul 
plăcut de azi—noapte, din somn. Inima îi zvâcnea dureros, cu teamă; fiori reci şi calzi îl 
cutreierau, că doar Michel nu arăta ca unul care ti—ar da banii din milă, fără să ceară nimic în 
schimb. Peter îşi aminti de cuvintele moşului, rostite în taină, despre bogătaşii acelui ţinut şi, 
mânat de o spaimă nelămurită, strigă: 

— Mulţumesc, domnule, dar nu vreau să am nimic de—a face cu dumneata! Te cunosc eu! 

Apoi o luă la picior si fuga, şi fugea de—i scăpărau călcâiele. Însă duhul pădurii se 
ținea lângă el cu paşi nemásurat de lungi şi mormăia surd, ameninţător: 

— O să—ţi pară rău, Peter! În frunte ti—e scris, în ochi ţi se citeşte că de mine nu scapi! Nu 
mai fugi aşa! Ascultă o vorbă înţeleaptă! Uite colo e hotarul meu! 

Însă Peter, când auzi de hotar şi zări în faţă un sántulet, grăbi şi mai mult paşii ca sá 
treacă dincolo, încât Michel Olandezul trebui să alerge la rândul lui, blestemând şi înjurând. 
Dintr—un salt deznădăjduit, Peter sări santul, căci văzuse cum duhul pădurii se pregătea sá 
repeadá ranga în el. Ajunse deci cu bine de partea cealaltă; ranga se făcu tándári, de parcă s— 
ar fi lovit în văzduh de un zid, şi o aşchie lungă căzu lângă Peter. 

Bucuros, acesta o ridică, voind s—o arunce înapoi găliganului de Michel. Dar, în 
aceeaşi clipă, simţi că bucata de lemn i se mişcă în palmă şi, spre groaza lui, găsi că e un şarpe 
uriaş, care porni de îndată sá se catere pe el, sâsâind cu limba, fulgerând din ochi. Peter îl 
slobozi, dar şarpele se şi încolăcise pe braţ şi, legănându—şi capul, se înălța către faţa lui. 
Deodată, un cocos de munte mare de tot veni din zbor asupra şarpelui, îl inhátá cu pliscul de 
cap şi îl duse cu el, drept care, Michel Olandezul, stând pe marginea santului şi văzând cum 
cineva mai tare decât el îi umfla şarpele, începu sá ţipe, să răcnească şi să urle ca turbat. 


HI 


Sfârşit de oboseală, tremurând, Peter îşi urmă drumul. Poteca suia tot mai sus, 
priveliştea se sălbăticea şi curând flăcăul ajunse la bradul cel mare. Se înclină ca şi în ajun 
dinaintea Omuletului—de—sticlá, care nu se vedea nicăieri, apoi rosti: 

— Tu în pădurea de brazi vistiernic, 
Tu, peste codri stăpânul puternic, 
De sute de ani te laşi văzut. 
De cei ce duminica s—au născut. 
— De fapt, n—ai nimerit întru totul, dar, pentru că eşti Peter cărbunarul, treacă de la mine! 
sună în preajmă un glăscior gingaş, plăcut. 

Mirat, Peter întoarse capul şi îl zări şezând lângă un brad frumos pe un omuleţ mititel, 
bătrân, cu pieptar negru, ciorapi roşii şi pălărie mare pe cap. Avea o fetisoará fină, prietenoasă 
şi o bárbutá subțire ca fuiorul. Trăgea fum dintr—o lulea de sticlă albastră, ceea ce îi dădea un 
aer tare ciudat; iar când Peter se apropie mai mult, văzu cu uimire că şi veşmintele, ghetele şi 
pălăria piticului erau din sticlă colorată; se mlădiau însă pe trup la orice mişcare, de parcă 
sticla ar fi fost fierbinte. 

— L—ai întâlnit pe mojicul de Olandez? întrebă Omuleţul, tusind usurel după fiecare cuvânt. 
A vrut sá te bage în sperieti, dar i—am spulberat ranga vrájitá, n—are s—o mai capete în 
vecii vecilor. 
— Aşa—i, domnule vistiernic, răspunse Peter, înclinându—se adânc. Mi—a fost într—adevăr 
teamă. N—oi fi chiar dumneata cocoşul de munte care a ucis şarpele? Dacá—1 aşa, multam 
frumos! Însă eu unul am venit aici după sfat. Traiul mi—e strâmtorat şi greu; îndeobşte, un 
cărbunar nu ajunge departe; ori eu fiind încă tânăr, m—am cugetat că, poate, íntr—un fel 
oarecare, aş izbuti să—mi aflu rost mai bun. Când mă uit mai ales la alţii cum s—au îmbogăţit 
nitam—nisam, de—as lua ca pildă numai pe Ezechiel sau pe Regele dansului, care întorc 
banii cu furca... 
— Peter, grăi piticul dojenitor şi suflând fumul până departe, nu—mi vorbi de asemenea inşi! 
Cu ce se aleg ăştia că par fericiți câţiva ani, ca pe urmă să fie cu atât nefericit1? Nu—ţi 
dispretui meseria! Tatăl şi bunicul tău au fost oameni de cinste, Peter Munk, tot cárbunari. 
N—as vrea să cred că dorinţa de a trândăvi te—a adus la mine. 

Peter se sperie de aceste vorbe, se înroşi la faţă şi rosti: 
— Nu, domnule vistiernic al pădurii, doar ştiu şi eu trândăvia, cum să zic, e începutul tuturor 
metehnelor. Dar să nu—mi luaţi în nume de rău dacă mi—ar plăcea să duc altă viaţă. 
Cărbunarul, oricum, e un biet cárbunar, un om mărunt, pe când sticlarii, plutaşii, ceasornicarii 
şi ceilalți sunt mai bine văzuţi. 
— Trufia calcă ades înaintea pierzării, grăi cu mai multă blândeţe micul stăpân al pădurii de 
brazi. Ciudatá semintie mai sunteţi şi voi, oamenii! Rareori întâlneşti câte unul mulțumit de 
starea în care s—a născut şi a crescut. Şi uite aşa, dacă ai fi sticlar, ai râvni la lemnărit, şi dacă 
ai fi lemnar, ti—ar plăcea să fii domn pădurar ori sá te muţi în locuinţa funcţionarului. Dar fie 
şi aşa. Dacă—mi făgăduieşti că vei lucra cu sârg, atunci îţi dau ajutor să te salti. Am obiceiul 
ca fiecărui om, care s—a născut duminica, şi vine de mă caută, să—i împlinesc trei dorinţe. 
Primele două sunt slobode; pe cea de—a treia pot s—o resping, dacă văd că—i rea. Prin 
urmare, doreşte—ţi ceva, însă, Peter, ceva bun şi folositor. 
— Ira! Sunteţi un omulet de sticlă pe cinste şi cu drept cuvânt vi se zice vistiernic; toate 
comorile vă stau la îndemână. Aşa, care va să zică, dacă pot sá—mi doresc ceva pe placul 
inimii, atunci întâi şi—ntâi să dansez mai bine decât Regele dansului şi să intru de fiecare dată 
la cârciumă cu tot atâţia bani ca şi Ezechiel. 

— Nătângule, se mânie piticul, ce dorinţă ticăloasă—i asta să dansezi bine şi sá ai bani de 
joc? Nu ţi—e ruşine, Peter, să—ţi minţi astfel norocul? La ce—ţi foloseşte tie şi maică—tii 
dacă ştii să dansezi? La ce—ţi folosesc bani dacá—1 duci la cârciumă şi îi laşi acolo ca şi 
păcătosul de Rege al dansului? Pe urmă rabzi iar toată săptămâna şi n—ai de nici unele. Îţi 
mai las încă o dorinţă slobodă! Dar vezi, gândeşte—te mai cu temei. 

Peter se scărpină la ceafă şi, după câteva clipe de cumpănă, rosti: 

— Păi atunci îmi doresc cea mai frumoasă şi mai bogată sticlărie din Pădurea Neagră, cu toate 
cele de trebuintá şi cu banii ce se cer pentru întreţinerea ei. 

— Si altceva nimic? întrebă Omuletul îngrijorat. Altceva nimic, Peter? 

— De, ati putea să—mi daţi si un cal şi o trăsurică. 

— Oh, Peter, cărbunar fără minte! strigă mititelul şi de mânie aruncă luleaua aprinsă intr—un 
brad gros, încât acesta se sparse în sute de bucăţi. Cai? Trăsuri? Minte, ascultă ce—ţi spun, 
minte de om sănătos şi pricepere trebuia să—ţi doreşti, nu cal şi trăsurică. Dar nu te întrista. 
Fac eu să nu ieşi în pagubă, căci dorinţa asta de—a doua n—a fost chiar proastă de tot. O 
sticlărie bună poate hrăni pe stăpânul şi pe meşterul ei. Dacă ţi—ai fi dorit pe deasupra minte 
şi pricepere, atunci caii şi trăsurile ar fi venit de la sine. 

— Staţi, domnule vistiernic, zise Peter, doar mi—a rămas încă o dorinţă şi aş putea sá—mi 
doresc minte, nu—i aşa, dacă vi se pare că—mi trebuie chiar atât de mult 

— Nu acum! O să mai treci prin destule încercări şi atunci vei fi bucuros că ti—a mai rămas o 
dorinţă. Si cu asta s—a isprăvit, întoarce—te acasă! vorbi micul duh al brazilor, scoțând o 
pungutá din buzunar. Aici sunt două mii de guldeni. Atât ajunge. Sá nu vii la mine după 
parale, că va trebui să te spânzur de bradul cel înalt! Aşa obişnuiesc eu de când stau în pădure! 
Dar vezi că, acum trei zile, a murit bătrânul Winkfritz, care avea în josul pădurii o sticlărie. 
Mergi acolo mâine dimineaţă şi caută s—o cumperi pe bani cinstiţi. Fii sănătos şi harnic şi o 
să mai trec eu pe la tine din când în când, sá te ajut cu sfatul şi cu fapta, că doar nu mi—ai 
cerut şi mintea care s—ar cuveni. Dar ti—o spun deschis: prima ta dorinţă a fost rea. Lasă—te 
de cârciumi, Peter, că nu e om pe care să—l fi fericit multă vreme. 

Vorbind astfel, omuletul dădu la iveală o altă lulea dintr—o sticlă albă ca osul şi, 
indesánd—o cu muguri uscați de brad, si—o puse în gura mică, fără dinţi. Scoase apoi o 
cogeamite lentilă, o tinu în dreptul soarelui şi îşi aprinse luleaua. După ce isprăvi, îi întinse 
prietenos mâna lui Peter, îi mai dădu câteva sfaturi la drum şi, trăgând din lulea şi suflând din 
ce în ce mai iute, se făcu nevăzut intr—un nor de fum, ce mirosea de—adeváratelea a tutun 
fin olandez. Plutind încet, norul se pierdu în văzduh printre vârfurile brazilor. 

Întors acasă, Peter o găsi pe maicá—sa foarte îngrijorată; biata femeie crezuse că i— 
au luat feciorul în armată. Peter însă era vesel, bucuros şi îi povesti că s—a întâlnit la pădure 
cu un prieten care l—a împrumutat cu bani, ca sá—si facă un rost mai bun decât cărbunăritul. 
Desi maică—sa locuia de treizeci de ani íntr—o colibă de cárbunar şi se obisnuise cu feţele 
pline de funingine, ca şi o moráritá cu bărbatul ei albit de făină, era totuşi încă destul de 
trufaşă pentru ca, ascultând vorbele lui Peter despre viitorul lor strălucit, să—şi mărturisească 
şi ea disprețul pentru starea de acum. 

— Ei da, grăi dânsa, ca mamă de fecior cu sticlărie o să arăt şi eu altcumva decât vecina Grete 
sau Bete, iar la biserică o să sed în faţă, printre oamenii înstăriți. 

Pe de altă parte, Peter căzu repede la învoială cu moştenitorii sticlăriei. Îi păstră pe 
lucrătorii cei vechi şi, zi de zi, noapte de noapte, fabrica sticlă. La început, meseria îi plăcu. 
Cobora încet scara, se plimba de colo colo, cu paşi rari, cu mâinile în buzunar, se uita la una, 
la alta, mai arunca o vorbă de care lucrătorii făceau de obicei mult haz şi marea lui bucurie era 
să stea de faţă la suflatul sticlei; ba uneori se apuca şi el de lucru închipuind din plămada 
moale tot felul de ciudăţenii. 

Peste puţin însă se plictisi, începu să vină în sticlărie doar câte un ceas pe zi, apoi o 
dată la doua zile, apoi numai o dată pe săptămână, iar lucrătorii făceau ce le trecea prin cap. Si 
toate astea, din pricina cârciumii. Căci duminica, după ce se întorsese de la Dâmbul cu brazi, 
Peter alergă degrabă la cârciumă unde Regele dansului se şi legăna în dans, iar Ezechiel— 
cel—gros cu bărdaca dinainte, arunca de—acum zarul, jucând pe taleri din cei mascati. Peter 
băgă iute mâna în buzunar, ca să vadă dacă Omuletul—de—sticlá se tine într—adevăr de 
cuvânt şi, ce să vezi! Buzunarul era plin cu aur şi argint. De altfel şi picioarele îi zvâcneau, îi 
scăpărau, de parcă ar fi vrut sá topáie, să intre în joc, aşa că — după ce se sfârşi primul dans 
— Peter îşi săltă perechea şi se luă la întrecere cu Regele dansului; şi când acesta sărea în sus 
preţ de trei picioare, Peter sărea patru; şi când dădea în pas mărunt, alunecat, Peter se răsucea 
şi îşi mlădia picioarele, încât lumea din jur aproape că—şi pierdea cumpătul de uimire. lar 
când în sala de dans străbătu vestea că Peter şi—a cumpărat o sticlărie, când văzu lumea că, 
ori de câte ori zbura pe lângă muzicanți, Peter le arunca un ditamai gologan de şase, atunci 
uimirea nu se mai potoli defel. Unii ziceau că ar fi găsit o comoară în pădure, alţii că ar fi 
moştenit averea cuiva, destul că toţi îl cinsteau şi îl socoteau acum bărbat cu greutate, doar 
pentru că avea bani. Deşi se uşură în acea seară de douăzeci de guldeni, totuşi buzunarul îi 
suna şi îi zornăia ca şi cum i—ar fi rămas încă vreo sută de taleri. 

Stiindu—se în cinstea oamenilor, Peter nu—şi mai încăpea în piele de mândru şi 
bucuros. Arunca banii cu pumnul, dar îi ajuta şi pe nevoiaşi, căci ţinea minte cât de greu îl 
apăsase în trecut sărăcia. Regele dansului pierdu ruşinos în faţa noului dansator, care dovedea 
o dibăcie de neîntrecut; astfel că Peter fu poreclit Împăratul dansului. Duminicile, până şi cei 
mai aprigi jucători nu cutezau ce cuteza Peter, dar nici nu pierdeau ca el. Totuşi, cât pierdea, 
tot atâta câştiga, fiindcă lucrurile se petreceau aidoma cum îi ceruse dânsul Omuletului—de— 

sticlă. Dorise să aibă totdeauna în buzunar banii pe care îi avea şi Ezechiel—cel—gros; or, 
acuma pierdea tocmai la Ezechiel. Dar cum pierdea douăzeci, treizeci de guldeni şi Ezechiel îi 
umfla, cum se trezea din nou cu bani în buzunar. Încet— încet, ajunse însă mai trândav şi mai 
pătimaş decât cei mai înrăiți fártati din Pădurea Neagră şi lumea începu să—i spună mai 
curând Peter—jucătorul decât Împăratul dansului. Sedea la masa de joc mai în toate zilele de 
lucru. Sticlăria mergea din rău în mai rău, şi asta din lipsa de minte a lui Peter. Îi zorea pe 
lucrători să facă sticlă cât se poate de multă; dar, cumpărând sticlăria, el nu cumpărase şi taina 
unde anume ar putea vinde sticla la preţul cei mai bun. Până la urmă, nu se mai descurca cu 
atâta sticlă şi o vindea cu jumătate de preţ negustorilor în trecere, numai ca să poată plăti pe 
lucrători. 


Într—o seară venea de la cârciumă şi, în ciuda vinului ce—l báuse ca să se 
înveselească, se gândea cu jale şi groază la destrămarea avutului său. Deodată, simţi pe cineva 
alături. Íntoarse capul şi ce să vezi! Omuletul—de—sticlá! Lui Peter îi sări pe loc tandára; 
încrezut şi ţâfnos, jură că numai piticul e vinovat de nenorocirea lui. 

— Ce mi—e calul, ce mi—e trăsurică! strigă el. La ce—mi foloseşte sticlăria cu sticlă cu tot? 
Chiar şi pe vremea când eram un biet cărbunar, încă o duceam mai bine şi fără bătaie de cap. 
Acuma nici nu ştiu când pică portărelul să—mi preţuiască avutul şi sá mi—l scoată la mezat 
din pricina datoriilor. 

— Aşa? se încruntă Omuletul—de—sticlá. Asa? Eu port vina că te—ai nenorocit? Asta—i 
mulțumită pentru binefacerile mele? Cine te—a pus să doreşti ca un netot? Voiai să fii sticlar, 
fără să ştii unde o să vinzi sticla? Nu ti—am spus eu să doreşti cu chibzuinţă? Dar ti—a lipsit 
mintea, Peter. Mintea şi priceperea ti—au lipsit. 

— Ce minte şi ce pricepere! se răsti Peter. Sunt băiat deştept ca şi ceilalți. Îţi arăt eu 
numaidecât! 

Şi rácnind astfel, îl apucă pe Omulet de guler şi îl strânse vârtos. 

— De—acu” eşti în mâna mea, vistiernice! strigă el. O să—ţi spun şi a treia dorinţă, să mi—o 
îndeplineşti! Să—mi dai pe loc două sute de mii de taleri mascati, şi o casă şi... aoleu! ţipă el 
ca din gură de şarpe, scuturându— şi mâna. 

Căci omuletul se prefăcuse în sticlă topită, fierbinte, care îl fripse ca focul. Apoi, nu se 
mai văzu nicăieri. 

Câteva zile în şir, umblând cu mâna umflată, Peter se gândi la nerecunostinta şi la 
nebunia lui. Pe urmă îşi alungă părerile de rău, chibzuind: „Ei, şi dacă o să—mi scoată la 
mezat sticlária şi toate cele, încă—mi mai rămâne Ezechiel—cel—gros. Câtă vreme o să aibă 
el bani, în toate duminicile, atâta vreme n—o să—mi lipsească nici mie”. 

Da, Peter! Şi când n—o sá mai aibă? Asta se şi petrecu într—o zi, drept pildă 
grăitoare. Era duminică. Peter veni la cârciumă cu trăsura, muşterii îşi scoserá capetele pe 
fereastră. Unul zise: 

— Ia te uită, Peter—jucătorul! 
— Da, împăratul dansului, sticlarul cel bogat! vorbi al doilea. 

Al treilea însă dădu din cap şi rosti: 

— Cu bogăţia las—o încurcată. Se pare că ar avea o mulţime de datorii şi un om de la oras 
spunea deunăzi că portărelul n—o sá mai aştepte mult până să—i scoată averea la mezat. 

Între timp, Peter—cel—bogat, salutându—i cu mândrie şi nobleţe pe muşterii ce—si 
țineau capetele la fereşti, cobori din trăsură şi strigă: 

— Bună seara, jupâne! A venit Ezechiel—cel—gros? 

La care un glas adânc îi răspunse dinlăuntru: 

— Hai, Peter, vino, că ti—am păstrat locul! Stăm cu toţii aici şi jucăm. 

Peter Munk intră în cârciumă, băgă iute mâna în buzunar şi înţelese că Ezechiel trebuie 
să fie plin de bani, căci şi buzunarul lui era burduşit. Se aşeză la masă, lângă ceilalţi, şi câştigă 
şi pierdu, şi iar, şi iarăşi, până se lăsă noaptea şi oamenii cinstiţi golirá cárciuma, 
îndreptându—se spre casele lor. Apoi mai jucară şi la lumina lămpii până ce doi fârtaţi 
spuseră: 

— Sus! Ne ducem acasă, la neveste şi la copii! 

Dar Peter, care tocmai pierduse un rând, stărui pe lângă Ezechiel-—cel-—gros să mai 
rămână. Acesta se codi lungă vreme, după care grăi: 

— Bine, mai întâi să—mi număr banii, pe urmă jucăm, însă pe nu mai puţin de cinci guldeni 
jocul, altminteri ar fi o copilărie. 

Scoase punga şi găsi în ea o sută de guldeni, drept care Peter, ştiind că are şi el atâta, 
nici nu mai trebui să numere. 

Dacă până atunci Ezechiel cástigase frumusel, acum pierdea întruna şi înjura de mama 
focului. Cum arunca zarul şi nimerea o „dublă“, cum nimerea şi Peter una, însă cu două 
punctişoare mai mult. Atunci, Ezechiel, furios, aruncă pe masă ultimii cinci guldeni şi spuse: 
— Încă o dată! Şi dacă pierd, tot nu má las! Mă imprumuti tu din câştigul tău, Peter! Un 
jucător cinstit îşi ajută tovarăşul. 

— Oricât, fie şi o sută de guldeni, se învoi Împăratul dansului, bucuros de câştig. Ezechiel 
aruncă zarul şi nimeri cincisprezece. 

— Aşa! strigă el. Acum să te văd! 

Peter în schimb aruncă optsprezece, dar, în aceeaşi clipă, auzi un glas greu, răguşit, în spatele 
lui: 

— Gata, cu asta s—a terminat. 

Privi îndărăt şi îl recunoscu, stând ca o namilá, pe Michel Olandezul. Infricoşat, scăpă 
din mână banii pe care tocmai îi câştigase. Dar Ezechiel nici măcar nu—l vedea pe duhul 
pădurii, ci îi cerea lui Peter să—l împrumute cu zece guldeni şi să joace mai departe. Ca 
stăpânit de un vis, acesta vâri mâna în buzunar, însă nu dădu de nici un ban, scotoci şi în 
celălalt buzunar, dar îl găsi gol, întoarse haina, o scutură, dar nu căzu nici o para chioară; 
atunci abia îşi aminti că prima lui dorinţă fusese ca să aibă mereu atâţia bani câţi are şi 
Ezechiel—cel—gros. Totul pierise ca fumul. Cârciumarul şi Ezechiel se uitau la el miraţi cum 
tot caută şi nu—şi găseşte banii; întâi nici n—au vrut să creadă că nu mai are nimic; dar pe 
urmă, după ce—1 scotociră şi ei buzunarele, se mâniară foc, jurând că Peter e un vrăjitor 
ticălos, care le—a făcut vânt banilor — atât alor săi cât şi celor câştigaţi — în tainita lui de 
acasă. Peter se apără cât putu, însă, privite pe deasupra, toate vorbeau împotriva lui. Ezechiel 
spunea că va face ca toţi ţinutaşii din Pădurea Neagră să afle povestea asta cumplită, iar 
jupánul cârciumar făgădui să plece a doua zi în zori la oras şi să—l dea în judecată pe Peter 
Munk pentru vrăjitorie, voind cu tot dinadinsul, zicea el, să fie de faţă când îl vor arde pe rug. 
Apoi se năpustiră ca turbati asupra lui, îi smulserá pieptarul şi îl azvârliră pe uşă afară. 

Nici o stea nu licărea pe cer când Peter se furişă amărât acasă. Totuşi, flăcăul izbuti sá 
recunoască o umbră neagră, care mergea alături de el şi care, în cele din urmă, vorbi: 

— S—a isprávit cu tine, Peter Munk, s—a dus cu strălucirea ta! Or, asta puteam să ti—o 
prezic încă de atunci când n—ai vrut să má asculti şi ai fugit la piticul de sticlă. Acum vezi şi 
tu cu ce te alegi când nu— mi iei în seamă sfatul. Încearcă o dată cu mine, că mi—e milă de 
soarta ta. Nimeni nu s—a căit vreodată că mi—a cerul ajutor. Dacă nu te sperie drumul, poţi 
să vii să—mi vorbeşti mâine, toată ziua, la Dâmbul cu brazi, doar sá mă strigi. 

Peter înţelese cine—i umbra de lângă el şi îl cuprinse groaza. Nu răspunse nimic şi o 
tinu íntr—o goană până acasă. 

Povestitorul abia rosti însă aceste cuvinte că deodată fu întrerupt de un zgomot de 
afară. În faţa hanului se auzea huruit de roţi, glasuri care strigau să li se aducă lumânări, bătăi 
puternice în poartă, lătrat zgomotos de câini. Cărăuşul şi calfele săriră în sus şi se repeziră la 
fereastra care dădea spre poartă, să vadă ce se petrece. La lumina palidă a unui felinar zăriră 
în faţa hanului o caleaşcă mare. Două femei cu obrazul acoperit de văluri tocmai coborau, 
ajutate de un bărbat înalt. Un vizitiu în livrea deshăma caii, în timp ce un valet dezlega 
cufărul. 

— Domnul să—i aibă în pază, rosti oftând cáráusul. Dacă aceştia scapă nevătămaţi, atunci nu 
má mai tem nici eu pentru căruţa mea. 

— Liniste! şopti studentul. Cred că nu pe noi ne pândesc tâlharii, ci pe aceste doamne. 
Pesemne că cei de jos au fost înştiinţaţi de sosirea acestor călători. Dacă le—am putea da de 
veste! Dar, ia stai! În tot hanul nu—i decât o singură cameră ca lumea, potrivită pentru nişte 
doamne. Camera vecină cu a mea. Cu siguranţă că acolo vor fi conduse. Stati linistiti aici. O 
să încerc să vorbesc cu slujitorii. 

După ce stinse lumânările, lásánd—o aprinsă numai pe aceea pe care i—o dăduse 
hangita, tânărul se furişă în camera lui. Acolo ascultă încordat ce se petrece dincolo de uşă. 

Nu trecu mult şi se auziră paşi pe scară. Cele două doamne, însoţite de hangitá, urcau 
treptele, indreptáandu—se spre camera alăturată de a lui. Hangita le îndemnă mieroasă să se 
culce cât mai repede, fiindcă erau, desigur, obosite de drum, şi plecă. Curând, studentul 
desluşi pe scară paşi grei, bărbăteşti. Atunci crăpă uşa cu băgare de seamă si—-l zări pe 
bărbatul cel înalt care ajutase doamnelor să coboare din caleaşcă. Purta straie de vânător, şi la 
brâu avea un cuţit de vânătoare. Părea să fie un căpitan de poştă sau însoţitorul doamnelor 
străine. Văzându—l singur, studentul deschise repede uşa si—1 făcu semn să intre la el. Omul 
se apropie mirat şi înainte de a apuca să întrebe ceva, studentul îi şopti: 

— Domnule, în noaptea aceasta ati nimerit într—un cuib de tâlhari. 

Străinul se sperie. Studentul îl trase însă înăuntru şi îi povesti despre întâmplările 
ciudate din han. 

Vânătorul părea foarte îngrijorat. Îi povesti tânărului că doamnele, o contesă şi 
camerista ei, voiseră să călătorească toată noaptea, dar, la o distanţă de o jumătate de oră de 
han, le ieşise în cale un călăreț şi le întrebase încotro mergeau. Aflând că aveau de gând sá 
treacă noaptea prin Spessart, le povátuise să n—o facă, fiindcă în pădure le pándeau mari 
primejdii. 

— Ascultaţi sfatul unui om de treabă, adáugase el, şi renuntati la această hotărâre. Nu departe 
de aici se află un han. Chiar dacă nu vá place şi vá vine peste mână, e mai bine sá Innoptati 
acolo decât sá cálátoriti prin bezna asta şi să vă primejduiti viaţa fără rost. 

Drumeţul păruse un om cinstit, cumsecade, şi fiindcă contesa se temea sá nu fie 
atacată de tâlhari, l—a ascultat şi a poruncit vizitiului să oprească la han. 

Vânătorul socoti de datoria lui să le vestească pe doamne de primejdia ce le pândea. 
Intră în cealaltă cameră şi, după puţin timp, deschise uşa care despártea odaia contesei de 
aceea a studentului. Contesa, care părea să aibă vreo patruzeci de ani, intră, palidă de spaimă, 
în camera studentului şi—l rugă să repete ceea ce—1 spusese vânătorului. Apoi se sfătuiră 
cum să iasă din încurcătură. Până la urmă hotărâră să se adune fără gălăgie laolaltă, atât cei 
doi slujitori, cât şi cărăuşul şi calfele, ca să se afle cel puţin împreună în clipele de primejdie. 

După ce făcură aşa cum plănuiseră, încuiară uşa care despártea camera contesei de 
coridor şi îngrămădiră în faţa ei scrinuri şi scaune. Contesa şi camerista se aşezară pe pat, iar 
cei doi slujitori rămaseră de veghe. Ceilalţi oaspeţi, însă împreună cu vânătorul, se aşezară la 
o masă în camera studentului, hotărâți să înfrunte primejdia. 

Erau aproape orele zece. În han domnea o linişte adâncă. Părea că nimeni şi nimic nu 
avea sá—1 tulbure pe oaspeţi. Făurarul spuse íntr—un târziu: 

— Ca să gonim somnul, ar fi bine să ne trecem vremea ca şi până acum. Fiecare dintre noi 
cunoaşte o mulțime de poveşti, şi dacă domnul vânător nu are nimic împotrivă, să istorisim 
mai departe. 

Vânătorul nu numai că nu se împotrivi, ci ca să arate că încuviinţează întru totul acest 
fel de a—şi petrece timpul, ceru să povestească şi el o întâmplare. Şi începu: 


(Partea a doua) 

IV 


Luni dimineaţă, când Peter veni la sticlărie, îi găsi acolo nu numai pe lucrători, ci şi pe 
alţi oameni, la care lumea nu se prea uita cu drag, adică portărelul şi trei aprozi de la 
judecătorie. Funcţionarul îi ură bună dimineaţa, vru să ştie cum a dormit, pe urmă scoase la 
vedere un catastif gros, în care se aflau înscrise toate datoriile lui Peter. 

— Puteţi să plătiţi, ori nu? întrebă funcţionarul privind aspru la el. Şi nu lungiti vorba, că n— 
am timp de pierdut. Până la turn sunt trei ore bune de mers. 

Lui Peter îi pieri curajul. Mărturisi că nu mai are nici un sfant şi lăsă pe seama 
funcţionarului sá pretuiascá locuinţa, ograda, sticlăria, grajdul, trásura şi caii; şi, în vreme ce 
portărelul cu aprozii umblau de colo—colo, măsurând şi pretuind, Peter chibzuia că nu—i 
tocmai departe până la Dâmbul cu brazi: „Nu m—a ajutat ăla mic, îşi zicea el, atunci îmi 
încerc norocul cu namila." Fără sá se codeascá prea mult, porni spre Dâmbul cu brazi, în fuga 
mare, de parcă aprozii ar fi alergat pe urmele lui. Trecând în grabă pe lângă locul unde vorbise 
întâia oară cu Omuletul—de—sticlá, i se păru că o mână nevăzută dă să—l oprească; dar 
Peter se smulse şi fugi într—un suflet până la hotarul de care îşi aminti numaidecát. Abia ce 
rosti gâfâind: „Michel Olandezul! Domnul Michel!" că şi răsări în faţa lui plutaşul cel uriaş, 
cu o rangă în mână. 

— Ai venit? rosti acesta zâmbind. Au vrut să scoată pielea de pe tine, să te vândă celor care 
ti—au dat cu împrumut? El, fii liniştit! Toată năpasta ti se trage de la piticul de sticlă, 
schismaşul şi fátarnicul! Când faci un dar, apoi dar să fie, nu cu táráita, ca zgárcitul ăla. Hai 
până acasă la mine, adăugă Michel îndreptându—se spre pădure, să vedem dacă facem târgul. 

“Târgul? gândi Peter. Ce—ar putea să—mi ceară, ce—aş putea sá—1 dau în schimb? 
Vrea să—i slujesc, ori ce alta?" 

Merseră cât merseră, la deal, pe o potecă povârnită, când deodată Peter se trezi pe buza 
unei prăpăstii adânci, întunecate. Michel Olandezul cobori pe peretele stâncos, de parcă ar fi 
călcat uşurel pe o scară de marmură. Pe urmă, Peter fu cât pe—aci să leşine, căci — ajuns pe 
fundul prăpastiei — Michel crescu înalt cât o turlă de biserică şi îi întinse un braţ lung cât 
sulul de la războiul de ţesut, având la capăt o mână lată ca masa de la cârciumă. 

— Sezi pe mâna mea, tine—te de degete şi n—o să cazi! strigă Michel Olandezul cu o voce 
care suna de jos cum sună clopotul la morți. 

Tremurând, Peter ascultă porunca, se asezá pe mâna uriaşului şi se tinu de degetul cel 
gros. Coborâşul era lung, din adânc în mai adânc, totuşi Peter, spre mirarea lui, văzu că nu se 
întunecă deloc; dimpotrivă, prăpastia parcă se umplea tot mai mult de lumina zilei, până ce 
ochiul n—o mai putu răbda. Pe măsură ce Peter cobora, Michel Olandezul scădea la statură, 
iar jos de tot avea din nou înfăţişarea de mai înainte şi stătea în faţa unei case nici mai bună 
nici mai rea decât casele ţăranilor înstăriți din Pădurea Neagră. Odaia unde intrará nu se 
deosebea în nici un fel de odáile obişnuite, doar că părea singuraticá. Ornicul de lemn agăţat 
în perete, soba de olane, laviţele late, sculária înşirată pe polite — toate arătau ca şi în alte 
părți. Michel îi pofti să ia loc la masa cea lungă, ieşi apoi şi se întoarse curând cu un ulcior de 
vin şi cu pahare. Turnă vinul şi începu să vorbească despre bucuriile vieţii, despre ţări străine, 
despre oraşe minunate, despre râuri şi fluvii, încât Peter, simțind că—l încearcă dorul după 
atâtea frumuseți, i—o şi spuse deschis. lar acesta vorbi: 


22 |lnimă rece Hauff, Wilhelm 


— Chiar dacă trupul ti—a fost plin de putere şi îndrăzneală şi ai vrut să întreprinzi ceva, totuşi 
câteva bătăi ale inimii tale proaste te—au făcut să tremuri. Şi apoi, gândul la onoarea rănită, 
mâhnirea sufletului — de ce s—ar sinchisi un băiat istet de asemenea fleacuri? Ai simţit 
cumva că te doare capul când ti—au spus deunázi şarlatan şi ticălos? Te—a durut cumva 
burta când a venit portărelul să te arunce din casă? Spune, spune cinstit: ce te—a durut? 
— Inima, răspunse Peter ducându—şi mâna în dreptul inimii căci i se părea că bate cu teamă 
şi nu—şi mai găseşte locul în piept. 
— Nu te supăra că—ţi spun, dar ai risipit multe sute de guldeni printre cerşetori şi alți 
netrebnici. Si ce folos ai tras? Ei ti—au urat în schimb fericire şi sănătate. Mă rog, şi te—ai 
făcut mai sănătos din asta? Puteai sá ţii un medic numai cu jumătate din banii aruncaţi în vânt. 
Fericire? Bună fericire, când te alungă din casă şi ti—o scoate la mezat! Si ce te îndemna să 
bagi iute mâna în buzunar când vreun cerşetor întinde pălăria lui zdrentuitá? Inima, iarăşi 
inima! Nicidecum ochii, limba, mâinile sau picioare!e! Doar inima! Cum s—ar zice, ai pus 
prea mult la inimă. 
— Dar cum să fac altfel? îmi dau chiar acum silinta să o stápánesc, totuşi bate şi mă doare. 
— Păi tu, biet nevolnic, fireşte că nu poţi face nimic, spuse Michel râzând. Dar ia di—mi mie 
lucrusorul ăla care ticáie şi să vezi ce bine o să te simţi! 
— Să—ţi dau inima mea? strigă Peter îngrozit, înseamnă sá mor pe loc. Asta nu, niciodată! 
— Ai muri într—adevăr dacă te—ar tăia vreun chirurg de—ai voştri şi ti—ar scoate inima din 
piept. Dar cu mine—i altceva. Poftim intră şi o sá te convingi! 

Cu aceste cuvinte, Michel Olandezul se ridică, descuie uşa unei cămări şi îl conduse pe 
Peter înăuntru. Când flăcăul trecu peste prag, inima i se strânse dureros, dar el n—o luă în 
seamă, căci o privelişte neasteptatá şi grozavă se deschise în fața lui. Pe mai multe rafturi de 
lemn se înşirau borcane de sticlă, umplute cu o licoare străvezie, şi în fiecare borcan era câte o 
inimă; de asemenea, pe fiecare borcan era lipită o hârtie cu câte un nume; Peter citi din 
curiozitate; se aflau aici inima portărelului din F., inima lui Ezechiel—cel—gros, inima 
vestitului Rege al dansului, inima pádurarului—sef; se mai găseau aici şase inimi de cămătari, 
opt de ofiţeri recrutori, trei de samsari — intr—un cuvânt, o adevărată colecţie a celor mai 
suspuse inimi din acel ţinut, pe o întindere de douăzeci de ore de mers. 

— Priveşte, vorbi Michel Olandezul, ăştia toţi s—au lepădat de teama şi de grijile vieţii! Nici 
o inimă de—aici nu mai bate înfricoşată ori mâhnită, iar foştii lor stăpâni se simt tare bine că 
au scăpat de musafirul care le tulbura casa. 
— Si ce poartă acum în piept? întrebă Peter, aproape náuc de câte i—a fost dat să vadă. 
— Asta! răspunse Michel Olandezul şi scoase dintr—un sertar o inimă de piatră. 
— Cum? O inimă de piatră? spuse cutremurat Peter şi pielea i se încreţi. Ascultă, domnule 
Michel, asta trebuie că e rece în piept. 
— Desigur, însă e o răceală plăcută. Adică, de ce ar fi inima caldă? Iarna, căldura ei nu—ţi 
ajută la nimic, mai degrabă te încălzeşte un rachiu bun de cireşe; iar vara, când totul e arsitá şi 
foc, nu—ţi închipui cum te răcoreşte o asemenea inimă. Pe urmă, cum spuneam, nici tu frică, 
nici tu groază, nici tu milă neroadă, nici tu alte suferinţe şi zdruncinări. 
— Şi asta—i tot ce ai sá—mi dai? întrebă Peter mâhnit. Eu trăgeam nădejde la bani şi când 
colo vrei să mă procopseşti cu o piatră. 
— Mă rog, după socoteala mea, cred că te—ai mulţumi la început cu o sută de mii de guldeni. 
Dacă te arăţi dibaci, poţi să ajungi în curând milionar. 
— O sută de mii? strigă fericit sărmanul cărbunar. Păi atunci, nu mai zvâcni atât de iute ici în 
piept? Ne socotim noi îndată! Bine, Michel, dá—mi piatra şi banii şi 1a—mi—o pe 
neastâmpărata asta de inimă. 
— Am bănuit eu că eşti băiat cu cap, vorbi Michel zâmbind prietenos. Haide să mai bem un 
rând şi pe urmă—ţi număr banii. 

Astfel, intrară din nou în odaie şi se puseră pe băut şi băură până ce Peter căzu într— 
un somn adânc. 

A4 


Peter cărbunarul se trezi la sunetul voios al postalionului şi ce să vezi! Se afla într—o 
caleaşcă frumoasă, pe un drum larg şi, aplecându—se afară, zări îndărătul lui Pădurea Neagră, 
răspândită pe albastre depărtări. Mai întâi nu—1 veni să creadă că el însuşi şade în caleascá, 
fiindcă nici hainele nu mai erau cele pe care le purtase în ajun. Dar în curând îşi aminti totul 
cu atâta limpezime, încât orice îndoială pieri şi Peter îşi zise bucuros: „Ei da, sunt cărbunarul 
Peter Munk, asta—1 limpede, nu—i nimeni altul." 

Se mira că nu—l încearcă nici o tristeţe, acum, când părăsea întâia oară tihna patriei 
sale, a pădurilor, în care a trăit atâţia ani; chiar şi atunci când se gândea la maică—sa, rămasă 
în mizerie, fără ajutor, nu putea stoarce din el baremi o lacrimă ori un suspin; căci îl stăpânea 
nepăsarea întru toate. „Păi da, cugetă el, lacrima, suspinul, dorul de casă, duioşia, astea vin de 
la inimă, or eu, mulțumită lui Michel Olandezul, am o inimă rece, de piatră." 

Îşi duce mâna la piept. Acolo era linişte, nimic nu mişca. „Dacă şi—a ţinut tot aşa 
cuvântul în ce priveşte suta de mii de guldeni, atunci ştiu că mi—ar prii", îşi zise Peter şi 
începu să caute prin caleascá. Gási tot felul de veşminte, cum nici n—ar fi visat, însă banii 
nicăieri. Până la urmă descoperi totuşi o geantă cu multe mii de taleri—aur şi înscrisuri pentru 
bănci din toate marile oraşe. „Aşadar, s—a făcut, mi s—a împlinit voia", gândi el. Se toláni 
într—un colț al caleştii, şi mână şi dă—i în lumea largă. 

Călători doi ani, uitându—se din caleaşcă ba la dreapta, ba la stânga, în susul caselor; 
când se oprea, nu vedea decât táblita de pe cârciumă; apoi umbla prin oraş, în lung, în lat, 
cerând să i se arate cele mai plăcute lucruri. Dar nimic nu—l mişca, nu—l bucura; nici un 
tablou, nici o clădire, nici o muzică, nici un dans; inima lui de piatră nu se înfiora, ochii şi 
urechile îşi pierduseră orice simţ al frumosului. Nu—1 rămăsese din plăceri decât mâncarea, 
băutura şi somnul. Astfel îşi ducea viaţa, călătorind prin lume fără rost, trecându— şi timpul 
cu mâncarea şi dormind de plictiseală. Uneori, ce—1 drept, îşi mai amintea de vremea când, 
băiat sărac, nevoit să—şi agoniseascá traiul prin muncă, fusese totuşi mai vesel şi mai fericit. 
Pe—atunci, priveliştea văii însorite, sunetul muzicii şi al glasului omenesc îl desfătau; pe— 

atunci, se bucura ore întregi la gândul că în curând trebuie să pice maicá—sa, cu mâncarea 
aceea simplă, şi îi va aşterne masa lângă cuptorul de cărbuni. Amintindu—si de trecut, i se 
părea foarte curios că acum nici măcar să râdă nu putea, el care odinioară izbucnea în râs la 
cea mai mică glumă. Când alţii râdeau cu poftă, el abia de—şi desena un zâmbet şters, căci 
inima lui rece nu ştia de veselie, intr—adevár, Peter se simţea tare liniştit; de mulţumire însă 
nici vorbă nu putea fi. Până la urmă nu dorul, nici suferinţa depărtării, ci pustietatea, scârba, 
viaţa fără bucurii îl îndemnară să se întoarcă acasă. Când trecu de Strassburg şi zări din nou 
pădurea umbroasă a patriei, când văzu iar staturile acelea vánjoase, feţele deschise, cinstite, 
ale oamenilor din Pădurea Neagră, când auzi glasurile lor puternice, adânci, dar cu sunet 
plăcut — atunci Peter îşi duse repede mâna la inimă; căci se părea că sângele îi curge mai 
năvalnic în trup şi că va fi să se bucure şi să plângă totodată. Dar ce gând aiurea şi fără temei! 
Doar avea inimă de piatră şi pietrele sunt moarte, nu râd, nu plâng! 


Į 
t4 


Primul drum îl făcu la Michel Olandezul, care îl primi în felul lui politicos. 

— Michel, am călătorit şi le—am văzut pe toate, îi spuse Peter, însă toate sunt fleacuri şi m— 
am plictisit. Piatra pe care o port în piept mă apără de multe, nu—1 vorbă. Nu mă zbucium, nu 
mă întristez; dar nici nu mă bucur şi o duc aşa de parcă aş trăi numai pe jumătate. Nu s—ar 
putea ca inima asta de piatră să simtă nitelus? Ori mai bine dă—mi inima cea veche! M—am 
obişnuit cu ea timp de douăzeci şi cinci de ani şi, chiar dacă mai făcea câte o năzbâtie, era 
totuşi o inimă voioasă şi sprintená. 

Uriaşul pădurii se porni pe un râs greu şi răutăcios. Apoi răspunse: 

— Când vei muri, Peter Munk, atunci n—o să—ţi lipsească. Atunci vei primi din nou inima ta 
moale, mişcătoare şi vei putea să simţi ce—o fi să simţi, bucurie sau durere. Dar aici, sus, n— 
o mai capeti înapoi. Ascultă, Peter, de călătorit ai călătorit, numai că ti—ai dus viaţa în aşa fel 
încât nu putea să—ţi fie de folos. Aşează—te undeva în pădure, clădeşte—ţi casă, ia—ți 
nevastă, sporeşte—ţi averea, că doar nimic alta decât munca ti—a lipsit. Din lene ai dat în 
plictiseală şi acum îţi verşi necazul asupra unei inimi nevinovate. 

Peter găsi că Michel are dreptate în ce priveşte lenea şi îşi puse în gând să ajungă şi 
mai bogat, din ce în ce mai bogat. Michel îi mai dădu încă o sută de mii guldeni şi se 
despártirá ca buni prieteni. 

Curând se răspândi prin Pădurea Neagră zvonul că Peter Munk cărbunarul, sau Peter— 
jucătorul, s—ar fi întors şi că ar fi încă şi mai bogat decât fusese altădată. Şi oamenii se 

purtară iarăşi cum se poartă. Când ajunsese la sapă de lemn, îl dăduseră pe uşă afară, în plină 
zi; acum, când îşi făcu intrarea íntr—o după—amiază de duminică, toată lumea veni sá—1 
strângă mâna, să—i laude calul, să—. întrebe cum a călătorit; iar când se puse din nou la joc 
cu Ezechiel—cel—gros, jucând pe taleri din cei maşcaţi, oamenii îl cinstiră mai mult ca 
oricând. Acum nu se mai ţinea de sticlărit, ci o făcea pe negustorul de lemne; dar asta, numai 
de ochii lumii, căci de fapt se indeletnicea mai ales cu comerțul de grâne şi cu camăta. 
Jumătate din Pădurea Neagră ajunse cu timpul să—i fie datoare. Nu împrumuta bani decât cu 
dobândă grasă, ori vindea grâul cu preţ întreit nevoiaşilor care nu—l puteau plăti pe loc. 
Portărelul îi era acum prieten la cataramá; când cineva nu—1 vărsa domnului Peter Munk 
banii la zi, pornea călare, cu gealaţii săi, pretuia casa şi ograda bietului datornic, scotea totul 
la mezat, alunga tată, mamă şi copil în pădure. La început, bogătanul de Peter avu dintr—asta 
oarecare neplăceri. Sărmanii oameni, prádati de lucrusoarele lor, năvăleau grămadă la usa lui; 
bărbaţii îi cereau îndurare; femeile dădeau să—i moaie inima de piatră; copiii plângeau după 
un coltuc de pâine. Dar după ce făcu rost de câţiva dulăi zdraveni, amuti şi mieunatul ăsta de 
pisici, cum îi zicea el. Fluiera şi asmutea câinii asupra liotei de cerşetori, care fugeau care 
încotro, tipánd. Cel mai mare necaz îl avea din partea „bătrânei". Şi aceasta nu era alta decât 
doamna Munk, mama lui Peter. După ce îi vânduseră casa şi acareturile, femeia căzu în mare 
nevoie, lar fiul, întors în ţară bogat, nu se mai sinchisea de soarta ei. Aşa că venea din când în 
când la pragul casei lui, bătrână, slabă, bolnavă, rezemată într—un toiag. Nu îndrăznea să 
intre, căci o alungase într—un rând; dar o durea în suflet că trebuia sá—si ducă traiul din mila 
altor oameni, când propriul ei fiu ar fi putut să—i înlesnească o bătrâneţe fără griji. La 
vederea chipului palid şi atât de cunoscut, a ochilor rugători, a mâinii ofilite, întinse după 
ajutor, a umerilor lăsaţi, inima rece a fiului nu se cutremura. Când bătrâna ciocănea sâmbătă 
seara la uşa lui, Peter se încrunta, scotea un gologan, îl înfăşură într—o hârtie şi poruncea 
unui slujitor sá i—l dea pe fereastră. Auzea glasul tremurător, care îi mulțumea şi îi dorea 
fericire în viaţă; o auzea cum pleacă tusind, cu paşii târşiţi, dar nu se gândea decât la 
gologanul pe care îl cheltuise fără rost. 

În sfârşit, chibzui că e timpul să se însoare. Ştia că orice tată din Pădurea Neagră i—ar 
fi dat bucuros pe fiică—sa. Însă Peter alergea greu. Voia şi de astă dată ceva pe măsura 
norocului şi a minţii lui. De aceea, cutreieră călare toată Pădurea Neagră, privi aici, privi colea 
şi nici una dintre frumoasele locului nu i se păru destul de frumoasă. Până la urmă, după ce 
căută zadarnic prin toate sălile de dans, auzi cum că cea mai frumoasă şi mai vrednică din 
Pădurea Neagră ar fi fata unui tapinar. Trăieşte tăcută şi retrasă, se îngrijeşte cu hárnicie şi 
pricepere de casa părintească şi nu se arată la dans nici măcar de Florii sau în zilele de hram. 

Aflând de această minune a Pădurii Negre, Peter hotărî sá se ducă la petit şi porni 
călare spre coliba ce—i fusese arătată. Tatăl frumoasei Lisbeth îl primi pe nobilul domn cu 
uimire şi se uimi şi mai mult când auzi că—l are în față pe Peter—cel—bogat şi că acesta vrea 
sá—1 fie ginere. Nu cumpáni lungă vreme, căci îşi zise că va scăpa în acest fel de sărăcie şi 
necaz. Se învoi deci fără s—o mai întrebe şi pe frumoasa Lisbeth care, de cuminte ce era, nu 
se împotrivi şi în curând ajunse doamna Peter Munk. 

Dar nu avu parte sărmana de lumina ce o visa. Se ştia pricepută la gospodărie, ci nu 
izbutea să—i intre în voie domnului Peter Munk! Îi era milă de săraci şi, fiind nevastă de om 
bogat, credea că nu păcătuieşte dăruind câte un bánut cerşetoarelor sau întinzând câte un 
păhărel de rachiu bătrânilor nevoiaşi. Dar când domnul Peter o prinse într—o zi, strigă la ea 
cu mânie, sfredelind—o din ochi: 

— De ce îmi risipeşti averea pe golani şi pierde—vará? Mi—ai adus tu ceva în casă de te 
încumeţi la dărnicie? Toiagul de cerşetor al lui tată—tău nu e bun nici măcar să—mi încălzesc 
supa, lar tu arunci banii ca şi când ai fii prinţesă! Doar o dată să te mai prind, c—apoi îmi 
simţi tu mâna! 

Frumoasa Lisbeth plângea în odaia ei din pricina soţului atât de aspru şi de multe ori 
îşi zicea că mai bine ar trăi în coliba săracă a tatii decât în casa lui Peter—cel—bogat, zgárcit 
şi fără inimă. Ah, să fi ştiut că soţul ei are inimă de piatră, că nu e în stare să iubească pe 
nimeni, nici pe ea, nici pe ceilalţi, atunci poate că nu s—ar fi mirat aşa de mult! Destul că, de 
câte ori şedea în prag şi zărea trecând un cerşetor, care se ruga de ea cu pălăria întinsă, 
Lisbeth închidea ochii să nu vadă mizeria şi strângea pumnii ca nu cumva, pe negândite, să 
vâre mâna în buzunar şi să scoată un bánut, Asa se brodi că, până la urmă, îi ieşi buhul în 
toată Pădurea Neagră că ar fi mai zgárcitá chiar şi decât Peter Munk. Dar íntr—o zi, frumoasa 
Lisbeth se aşeză din nou în faţa casei; torcea şi cânta un viers; se simţea veselă, pentru că 
afară timpul era frumos, iar domnul Peter ieşise călare în câmp. Deodată, zări pe cărare un 
omuleţ, cărând un sac mare şi greu, încât se auzea de departe cum gâfâie. Privindu—l, Lisbeth 
îşi zise că un bătrânel atât de pirpiriu n—ar trebui să care asemenea poveri. Între timp, acesta 
se apropie icnind, poticnindu—se şi când ajunse în dreptul doamnei Lisbeth, mai că se prăbuşi 
sub greutatea sacului. 

— Ah, doamna, rosti el, aveţi bunătatea şi dati—mi un strop de apă! Nu mai pot, simt că má 
prăpădesc. 

— La anii dumneavoastră nici n—ar trebui sá cárati atâta, răspunse Lisbeth. 

— Ei da, oftă omuletul, dacă nu m—ar sili nevoia să fiu slugă de povară, ca să—mi tin zilele. 
O doamnă bogată ca dumneavoastră nici nu—si închipuie ce dureroasă e sărăcia şi ce mult 
face o gură de apă rece în arsita asta. 

Când auzi ce auzi, Lisbeth intră iute în casa, luă un ulcior de pe poliţă şi îl umplu cu 
apă proaspătă; dar când ieşi şi îl văzu mai de aproape cum şade sfârşit, neputincios, pe sacul 
lui, atunci mila o pătrunse adânc în inimă; ştiind că soţul nu—1 acasă, puse ulciorul cu apă 
deoparte, turnă vin într—un pahar, asezá pe gura paharului o páinitá de secară şi le duse 
bătrânului. 

— Ah, un picus de vin, la anii ce—i aveţi, o sá vă prindă mai bine decât apa, vorbi ea. Dar nu 
beti dintr—o dată şi mai mâncaţi din pâine! 

Omuleţul o privi cu mirare şi lacrimi mari se iviră în ochii lui bătrâni. Báu şi grăi: 

— Am trăit mult, dar n—am întâlnit decât puţini oameni atât de milostivi, care îţi întind darul 
cu atâta drăgălăşenie şi din toată inima, doamnă Lisbeth. Pentru asta veţi avea parte de 
fericire. O astfel de inimă nu rămâne fără răsplată. 

— Da! Şi răsplata o primeşti pe loc! se auzi un glas răstit şi, când întoarseră capetele, văzură 
că e domnul Peter, furios şi roşu la față. Până şi vinul meu din poamă aleasă îl dai la cerşetori? 
adăugă el răcnind. Şi paharul meu îl duci la buzele vagabonzilor!? Na! Poftim răsplata! 

Lisbeth îi căzu la picioare şi îl rugă s—o ierte; dar inima de piatră nu ştia de milă; 
Peter răsuci cravaşa pe care o ţinea în mână şi, cu mânerul de abanos, o lovi pe nevastă—sa 
drept în frunte, aşa de rău, încât biata femeie se prăbuşi moartă în braţele bătrânului. Dându— 
şi seama de ce—a făcut, parcă—l încercă o clipă remuşcarea; se aplecá să vadă dacă mai 
zvâcneşte viaţa în trupul ei; dar omuletul rosti cu vocea lui binecunoscută: 


— Nu te mai trudi, Peter, cărbunarule! A fost cea mai frumoasă şi mai gingaşă floare din 
Pădurea Neagră. Tu ai strivit—o şi nu va mai înflori nicicând. 

Lui Peter îi fugi sângele din obraz. El vorbi: 

— Va să zică dumneata eşti, domnule vistiernic? Acu’ ce s—a întâmplat, s—a întâmplat, că 
aşa a fost să se întâmple. Nădăjduiesc însă că nu mă vei arăta la judecătorie drept ucigaş. 

— Ticălosule! răspunse Omuletul—de—sticlá. La ce mi—ar folosi dacă ti—as duce la 
spânzurătoare învelişul muritor? Nu de judecata pământeană să te temi, ci de altele, mai aspre, 
căci ţi—ai vândut inima necuratului. 

— Si dacă mi—am vándut—o, strigă Peter, atunci nu—1 nimeni vinovat decât vistieria ta 
înşelătoare. Tu, spirit viclean, m—ai dus pe calea pierzárii, m—ai silit sá caut ajutorul 
altcuiva şi de aceea porţi întreaga răspundere. 

Dar abia isprăvi, că Omuletul începu să crească, să se umfle, se făcu mare şi lat, ochii 
ajunseră cât farfuriile, gura părea un cuptor încins din care izbucnea flăcări. Peter căzu în 
genunchi şi, în ciuda inimii lui de piatră, tremura tot ca un plop tremurător. Cu gheare de uliu, 
duhul pădurii îl prinse de grumaz, îl răsuci ca intr—un vârtej de frunze uscate şi îl zvârli apoi 
la pământ de—i trosniră coastele. 

— Râma pământului! rácni el cu glas de tunet. Numai să vreau, şi te zdrobesc pe loc. Fiindcă 
te—ai purtat ca un nelegiuit faţă de stăpânul pădurii! Dar întru cinstea acestei femei moarte, 
care m—a hrănit şi mi—a dat de băut, îţi las un răgaz de opt zile. Dacă nu apuci pe calea cea 
bună, vin din nou şi îţi spulber mădularele, şi o sá apui în bezna păcatului tău. 


VI 


Era de acum seară când nişte bărbaţi în trecere găsiră pe bogătaşul Peter Munk lungit 
la pământ. ÎI întoarseră pe toate feţele, să vadă dacă mai rásufla; dar mult timp încercările lor 
fură în zadar. Până la urmă, unul din ei intră în casă, aduse apă şi îl stropi. Peter trase adânc 
aer în plămâni, gemu, deschise ochii, se uită lung în jurul său şi întrebă de doamna Lisbeth; 
dar nimeni n—o zărise. Peter mulțumi oamenilor pentru ajutor, se târî până—n casă şi căută 
peste tot; Lisbeth nu era nici în pivniţă, nici în pod şi, ceea ce dânsul tinuse drept un vis urât, 
nu era decât tristul adevăr. Stând aşa, de unui singur, îi trecu prin cap o sumedenie de gânduri 
ciudate. 

Nu—i era teamă de nimic, că doar avea inimă de piatră. Totuşi, gândind la moartea 
soţiei, îi venea în minte propriul lui sfârşit, cât de împovărat va fi să plece din lume, tare 
împovărat de lacrimile săracilor, de blestemele lor, care nu izbutiserá să—i moaie inima, de 
jalea celor aflaţi la nevoie, asupra cărora asmutise câinii, de tăcuta suferință a mamei, de 
sângele frumoasei şi blândei Lisbeth. Şi cum ar fi putut să dea socoteală bătrânului ei părinte, 
dacă ar fi venit şi Iar fi întrebat: „Unde—i fiica mea, nevastá—ta?“ Şi cum I—ar fi putut 
scoate vinovat pe altul, pe stăpânul pădurilor, al apelor, al munţilor şi al vieţii omeneşti? 

Toate astea îl chinuiau şi în somn. Si un glas dulce parcă—. trezea mereu: „Peter, fă— 
ti rost de o inimă caldă!" Şi când se deştepta, închidea iute ochii, fiindcă glasul părea să fie al 
bietei Lisbeth, care îl sfătuia intr—acest fel. 

A doua zi, ca să mai scape de gânduri, se duse la cârciumă. Acolo îl găsi pe 
Ezechiel—cel—gros. Se aşeză la masa lui, vorbirá ba una, ba alta, despre timpul senin, despre 
război, despre biruri şi, în cele din urmă, despre moarte, despre cum au murit unul ici, altul 
colea, pe neaşteptate. Atunci, Peter îl întrebă pe Ezechiel ce crede el despre moarte şi ce se 
întâmplă apoi. Ezechiel îi răspunse că trupul e culcat în mormânt, sufletul însă zboară fie sus 
la cer, fie jos, în iad. 

— Înseamnă că şi inima o bagă în mormânt? întrebă Peter curios. 
— Bineînţeles, o îngroapă şi pe ea. 
— Dar când cineva nu mai are inimă? 

La aceste cuvinte, Ezechiel îl privi cu nişte ochi cumpliti. 

— Ce vrei să spui? rânji el. Îţi baţi joc de mine? Crezi că nu am inimă? 
— Ba cum să nu, inimá—1 destulă, tare ca piatra, răspunse Peter. 

Ezechiel se uită la el fâstâcit, îşi plimbă ochii în jur să vadă dacă n—a auzit nimeni, 
apoi vorbi: 

— De unde ştii? Ori poate nu—ţi mai ticăie nici ţie inima ? 

— Nu mai ticăie! Cel puţin nu aici, în pieptul meu, răspunse Peter Munk. Dar ia spune—mi, 
acum că m—ai înţeles, ce—o să se mai întâmple cu inimile noastre? 

— Ce—ţi pasă, frate? i—o întoarse Ezechiel râzând. Doar o să—ţi duci viaţa pe pământ, şi 
ajunge! Tocmai ásta—1 câştigul ce ni—l dau inimile reci. Ne scutesc de teama unor gânduri 
înfricoşătoare. 

— E drept. Totuşi, mai cuget. Şi chiar dacă nu mai cunosc teama, totuşi tin minte cum mă 
speria iadul când eram un băieţel nevinovat. 

— De, chiar bine de tot n—o sá ne fie, îngădui Ezechiel. L—am întrebat odată pe un învăţător 
şi acela mi—a spus că, după moarte, inimile sunt cântărite, ca să se vadă cât atârnă păcatele. 
Cele uşoare se înalță, cele grele se scufundă. Aşa că pietrele noastre cred că o să tragă mult la 
cântar. 

— Desigur, întări Peter. Şi de multe ori nu mă prea simt la largul meu când judec toate astea, 
în timp ce inima nici nu tremură, nici nu—i pasă. 


Astfel vorbiră cei doi fártati. Dar în noaptea ce urmă, Peter auzi de cinci sau de şase 
ori glasul binecunoscut, care îi şoptea la ureche: „Peter, fă—ţi rost de o inimă mai caldă!“ 
Nu—l munceau părerile de rău pentru omorul săvârşit, însă de fiecare dată când le spunea 
slugilor că Lisbeth ar fi plecat într—o călătorie, gândea în sinea lui: „Încotro să fi plecat? “ 
Şase zile petrecu astfel şi noapte de noapte auzi glasul acela, care îi amintea de duhul pădurii 
şi de grelele lui ameninţări. Dar în dimineaţa celei de—a şaptea zi, Peter sări din asternut şi 
strigă: 

— Ei bine, vreau sá—ncerc! N—oi putea sá—mi fac rost de una mai caldă? Piatra asta din 
piept îmi face viaţa stearpă şi pustie. 

Îşi puse repede haina de sărbătoare, se săltă pe cal şi porni către Dâmbul cu brazi. 

La poalele dâmbului, acolo unde începea desişul, Peter descălecă, priponi calul şi urcă 
degrabă creasta. Şi când ajunse la bradul cel gros, spuse: 

— Tu, în pădurea de brazi vistiernic, 
Tu, peste codri stăpânul puternic. 
De sute de ani te laşi văzut 
De cei ce duminica s—au născut. 

Cum sfârşi, cum se arătă şi Omuletul—de—sticlá. Dar nu prietenos, drăguţ ca de 
obicei, ci posomorát şi trist. Era îmbrăcat într—o háinutá din sticlă neagră şi o panglică de 
doliu îi atârna din pălărie. Peter ştia de ce poartă doliu. 

— Ce vrei, Peter Munk? întrebă cu glas surd Omuletul. 

— Mai am o dorinţă, domnule vistiernic, făcu Peter cu ochii în pământ. 

— Oare mai poate dori o inimă de piatră? Cugetului tău întunecat nu—1 lipseşte nimic şi mă 
îndoiesc că—ţi voi împlini dorinţa. 

— Dar mi—ai făgăduit trei, din care mi—a mai rămas una. 

— Pe care însă o pot respinge, dacă—i rea! îi aminti duhul pădurii. Dar, mă rog, să auzim ce 
doreşti! 

— Scoate—mi piatra moartă din piept şi pune—mi în loc inima cea vie, se rugă Peter. 

— Am făcut eu târgul cu tine? răspunse Omuletul—de—sticlá. Sunt eu Michel Olandezul, 
care îi pricopseste pe oameni cu bogății şi cu inimi reci ? Du—te la el de—ţi caută inima. 

— Ah, dânsul n—o mai dă înapoi în vecii vecilor, oftá Peter. 

— Mi—e milă, cu toate că eşti un rău, vorbi Omuleţul după câteva clipe de gândire. Dealtfel, 
nici dorinţa nu e proastă, ca sá te lipsesc de ajutor. Ascultă aici: prin luptă n—o să—ţi 
redobândeşti inima, doar prin viclenie, şi s—ar putea chiar să nu—ţi vină prea greu. Michel 
nu e decât Michel, adică un nătâng, deşi se crede grozav de istet. Aşa că te duci la el şi faci 
cum te—oi învăţa eu! 


Şi Omuleţul îl invátá totul de—a fir—a—pár şi îi dădu o cruciulitá de sticlă curată. 
— De viaţa ta n—o să se poată atinge, adăugă el. O să—ţi dea drumul de îndată ce—1 vei 
arăta lucrusorul ăsta şi te vei ruga. Si după ce scoţi de la el ceea ce—ţi trebuie, cautá—má 
aici, în acelaşi loc. 

Peter Munk luă cruciulita, îşi vâri bine în cap cele auzite şi porni mai departe, spre 
locuinţa lui Michel Olandezul. Ajuns acolo, îi strigă de trei ori numele şi uriaşul se înfățişă 
numaidecât. 

— Ti—al ucis nevasta? întrebă acesta slobozind hohote de râs. Aş fi făcut—o şi eu. Ti—a 
împrăştiat averea printre cerşetori. Dar va trebui să pleci pentru câtva timp din ţară, fiindcă o 
să iasă tărăboi când vor vedea că nu—i de găsit. Pesemne că ai nevoie de bani, de aceea mă 
cauţi? 

— Ai ghicit, răspunse Peter. Şi îmi trebuie chiar multi de astă dată. Până la America e drum 
lung. 

Michel merse înainte şi îl pofti în casă; acolo deschise un scrin în care se aflau bani şi 
scoase la iveală nişte fişicuri mari de aur. Pe când număra banii pe masă, Peter îi spuse ca 
intr—o doară; 

— Mare sugubát îmi eşti tu, Michel. M—ai minţit că aş avea în piept o piatră şi că inima mea 
e la tine. 

— Si nu—i aşa? întrebă Michel! mirat. Îţi simţi cumva inima? Nu e rece ca gheaţa? Suferi de 
teamă ori de tristeţe? Eşti în stare de remuşcări? 

— Păi n—ai făcut decât sá—mi opreşti inima, dar de purtat, o port în piept ca de obicei. Si cu 
Ezechiel e la fel. Zice că ne—ai minţit pe amândoi. Nu esti tu omul care să poţi smulge din 
piept o inimă aşa, fără să se simtă şi fără nici o primejdie. Pentru asta, ar trebui să fii vrăjitor. 
— Dar ti—o spun răspicat, i—o întoarse Michel mânios, că şi tu, şi Ezechiel, şi toţi bogătaşii 
care s—au învoit cu mine au asemenea inimi reci în piepturile lor, iar inimile adevărate sunt 
aici, în cămara mea. 

— Măi, cum îţi joacă minciuna pe limbă! râse Peter. Astea să le spui altcuiva. Crezi că n—am 
văzut în călătoriile mele o grămadă de şmecherii! Inimile de—aici sunt făcute din ceară şi 
atâta tot. Oi fi tu bogat, nu zic ba, însă la vrăjitorie nu te pricepi. 

De data asta, uriaşul se înfurie de—a binelea şi dădu în lături uşa de la cămară, 
răcnind: 

— Vino încoace şi citeşte hârtiile de pe borcane! Uite, asta—1 inima lui Peter Munk! Vezi 
cum zvácneste? Poţi face aşa ceva din ceară? 

— Totuşi, e din ceară, răspunse Peter intr—adins. 

— Las” că simţi tu îndată că—i a ta! 

Michel luă inima, îi desfácu lui Peter pieptarul, îi smulse piatra şi i—o arătă. Apoi 
suflă asupra inimii celei adevărate şi i—o aşeză cu bágare de seamă în piept. Si numaidecât 
Peter îi desluşi bătaia şi putu să se bucure din nou. 
— Ei, cum te simţi? întrebă Michel zâmbind. 
— Zău dacă n—ai avut dreptate, răspunse Peter în timp ce—şi scotea pe furis cruciulita din 
buzunar. Nici n—as fi crezut că se poate asemenea lucru! 
— Nu—1 aşa? lar de vrăjit, ştiu să vrájesc, ai văzut şi tu. Acuma, să—ţi pun la loc piatra. 
— Domol, domnule Michel! strigă Peter, se feri un pas îndărăt şi îi tinu cruciulita sub ochi. 
Cu slániná se prind şoarecii, şi de astă dată esti tu păcălitul. 

Si, repede, începu a se ruga, bolborosind ce—1 trecea prin minte. 


33 |lnimă rece Hauff, Wilhelm 


Atunci Michel se făcu mai mic, din ce în ce mai mic, până căzu, zvárcolindu—se ca un 
vierme, oftând şi gemând; şi toate inimile din jur porniră să bată, să ticăie, de suna în cămară 
ca íntr—o ceasornicárie. Peter se sperie şi se tulbură grozav. leşi fuga din cămară, din casă si, 
mânat de frică, se cátárá pe peretele stâncos al prăpastiei, căci auzea cum uriaşul, ridicándu— 
se de jos, izbea cu picioarele în pământ, urla şi înjura ca din gura iadului. 

Ajungând sus, Peter fugi spre Dâmbul cu brazi; o furtună mare se porni; fulgerele 
tásneau ba în stânga, ba în dreapta lui, trăsnind copacii; dar el pătrunse nevátámat până în 
preajma Omuletului—de—sticlá. 

Inima îi bătea veselă; nu de alta, dar se bucura că bate. Pe urmă însă Peter se gândi cu 
spaimă la viaţa din trecut, ca şi la furtuna ce zdrobise atâţia copaci falnici îndărătul lui. Se 
gândi la Lisbeth, frumoasa şi buna lui soţie, pe care a ucis—o din zgârcenie; se gândi la el 
însuşi ca la o lepădătură şi începu să plângă amar pe când urca dâmbul spre Omuletul—de— 
sticlă. 

Vistiernicul şedea de—acum sub bradul cel uriaş, fumând dintr—o lulea mititicá. 
Arăta mai senin ca ultima oară. 

— De ce plângi, cárbunare Peter? întrebă el. Nu ti—ai găsit inima? O mai porţi pe cea rece în 
piept? 

— Eh, domnule, oftă Peter. Când aveam inimă de piatră, nu plângeam defel şi ochii îmi erau 
uscați ca țărâna în luna lui iulie; acum însă vechea inimă se frânge în mine pentru ce—am 
făcut. Pe oamenii care îmi datorau bani i—am nenorocit, am asmutit câinii asupra săracilor şi 
bolnavilor; pe urmă, ştii şi dumneata cum a căzut cravaşa pe fruntea ei albă... 

— Peter, ai fost un mare păcătos! vorbi Omuleţul. Banii şi lenea te—au stricat până ti—au 
împietrit inima şi n—ai mai ştiut de prieteni, de suferință, de remuşcare ori milă. Dar părerea 
de rău împacă lucrurile şi, dacă as fi convins că—ţi pare rău de viaţa ce ai dus, atunci m—aş 
strădui să mai fac ceva pentru tine. 

— Nu mai vreau nimic, se împotrivi Peter, plecându— şi cu amărăciune capul în pământ. Cu 
mine s—a terminat, n—o sá má mai bucur câte zile oi avea. Ce sá mai încep singur pe lume? 
Mama n—o să—mi ierte niciodată purtarea ce—am avut, poate că am şi bágat—o în 
mormânt, ticălosul de mine! Si Lisbeth, nevastá—mea! Mai bine m—ai omori, domnule 
vistiernic. Atunci măcar s—ar isprăvi şi viaţa mea netrebnică. 

— Bine, răspunse Omuleţul, dacă nu vrei altfel, poţi s—o ai şi pe asta. Securea îmi stă la 
îndemână. 


El îşi scoase încet luleaua din gură, o scutură şi o vâri în buzunar. Apoi se ridică alene 
şi se duse în desis. Peter se asezá plângând în iarbă: pentru el viaţa nu mai pretuia nimic; îşi 
aştepta cu răbdare moartea. Peste puţin, auzi paşi în spatele său şi gândi: „Acum s—a sfârşit" 
— Mai uită—te o dată îndărăt Peter Munk, grăi Omuletul—de—sticlá. 

Peter îşi şterse lacrimile, întoarse capul şi văzu pe... maică—sa şi pe Lisbeth, care îl 
priveau cu drag. Sărind în sus de bucurie, Peter strigă. 

— Adică n—ai murit, Lisbeth? Si tu, máicutá, eşti aici şi má 1erti? 

— Vor să te ierte amândouă fiindcă ti—a părut rău cu adevărat, rosti Omuletul—de—sticlá. 
De—acum totul cade în uitare. Íntoarce—te la coliba părintească si fii cărbunar cum ai fost 
dintru început. Ca om harnic şi de treabă, o să—ţi cinsteşti meseria, iar vecinii o să te 
iubească şi o să te cinstească mai mult decât dacă ai avea zece care de aur. 

Aşa vorbi Omuletul—de—sticlá, apoi îşi luă bun rămas. Peter şi cele două femei îl 
lăudară, îl binecuvântară şi plecară. 

Casa minunată, unde stătuse Peter—cel—bogat, nu se mai vedea; lovită de trăsnet, 
arsese din temelii cu tot cu comorile dintr—însa. Dar până la coliba părintească nu era mult; 
acolo îi duse drumul pe tustrei, iar de marea pagubă nici că le păsa. 

Dar ce mirare îi copleşi când ajunseră la faţa locului! Coliba se prefácuse într—o 
frumoasă casă ţărănească, înlăuntru, totul era simplu şi curat, 

— Asta—1 fapta Omuleţului cel bun, spuse Peter. 
— Ce frumos! se bucură Lisbeth. Aici o să mă simt mai bine decât în casa aceea mare, cu o 
mulțime de slugi în jurul meu. 

De atunci, Peter se dovedi un bărbat harnic şi cumsecade. Multumit cu ce avea, îşi 
vedea temeinic de meseria lui şi astfel, prin dreapta lui strădanie, ajunse om înstărit, bine 
văzut şi îndrăgit în toată pădurea. N—o mai certa niciodată pe Lisbeth, îşi cinstea mama şi îi 
ajuta pe săracii care băteau la uşa lui. Când, după un an şi o zi, doamna Lisbeth născu un 
băieţel drăguţ, Peter se duse la Dâmbul cu brazi şi rosti cele patru versuri. Dar Omuletul— 
de—sticlá nu se arătă. 

— Domnule vistiernic! îl chemă Peter cu glas tare. Ascultă un pic! N—am venit pentru alta 
decât sá—1 fii nas báietasului meu! 

Dar Omuleţul nu dădu răspuns. Numai o palá de vânt trecu prin cetini şi scuturá în iarbă 
câteva conuri de brad. 
— O să le iau drept amintire, grăi Peter, că singur n—ai vrut sá te infátisezi. 

Vâri conurile de brad în buzunar şi plecă acasă. Dar când îşi dezbrăcă pieptarul de 
duminică şi când mama, voind să—l aşeze în dulap, îi întoarse buzunarele, se rostogolirá pe 
Jos patru fişicuri mari de bani. Peter le desfăcu şi găsi în ele numai taleri din cei adevăraţi, 
nou—nouţi, nici măcar unul rău. Acesta era darul nasului, al Omuletului din pădurea de brazi, 
pentru micuțul Peter. 

Trăiră ei apoi în pace şi chibzuinţă şi, de multe ori, chiar şi după ce incárunti, Peter 
obişnuia să spună: 

— Mai bine te multumesti cu puţin decât putred de bogat, cu o grămadă de aur şi cu inima 
rece. 

